sagorsarker/bangla-wikipedia huggingface dataset:
বেনজীর আহমেদ

বেনজীর আহমেদ বাংলাদেশ পুলিশের একজন সাবেক কর্মকর্তা যিনি ২৮তম পুলিশের মহাপরিদর্শক ছিলেন। তিনি ২০২০ সালের ১৫ এপ্রিল থেকে ২০২২ সালের ৩০শে সেপ্টেম্বর পর্যন্ত পুলিশ মহাপরিদর্শক হিসেবে দায়িত্ব পালন করেছেন। এরপূর্বে তিনি র‌্যাপিড অ্যাকশন ব্যাটালিয়ন (র্যাব) এর মহাপরিচালক এবং ঢাকা মেট্রোপলিটন পুলিশের পুলিশ কমিশনার হিসেবে দায়িত্ব পালন করেন।
বেনজীর আহমেদ ১৯৬৩ সালের ১ অক্টোবর গোপালগঞ্জ জেলায় জন্মগ্রহণ করেন। তিনি ঢাকা বিশ্ববিদ্যালয় থেকে ইংরেজি সাহিত্য বিষয়ে উচ্চ শিক্ষা অর্জন করেন এবং ১৯৮৮ সালের ১৫ ফেব্রুয়ারি সপ্তম বিসিএস পরীক্ষায় পুলিশ ক্যাডারে উত্তীর্ণ হয়ে সহকারী পুলিশ সুপার হিসেবে পুলিশে যোগদান করেন।
বেনজীর আহমেদ ১৯৮৮ সালে বাংলাদেশ পুলিশে সহকারী পুলিশ সুপার হিসেবে যোগদানের মাধ্যমে তার কর্মজীবন শুরু করেন। পরবর্তীতে তিনি কিশোরগঞ্জের এসপি, ঢাকা মেট্রোপলিটন পুলিশের অধীন ঢাকা উত্তর, পুলিশ একাডেমির প্রধান প্রশিক্ষক, পুলিশ সদর দফতরে এআইজি, প্রশাসন ও অপারেশনস ডিআইজি হিসেবে দায়িত্ব পালন করেন। ২০০১ সালে সারদা পুলিশ একাডেমির চিফ ইন্সট্রাক্টর (সি আই) ছিলেন। পরবর্তীতে তিনি টাঙ্গাইল পুলিশ প্রশিক্ষণ কেন্দ্রের উপ মহা-পরিদর্শক ছিলেন। বসনিয়া ও কসভোতে জাতিসংঘ শান্তিরক্ষা মিশনেও কর্মরত ছিলেন। তিনি নিউ ইয়র্কের জাতিসংঘ সদর দফতরে ‘চিফ মিশন ম্যানেজমেন্ট এন্ড সাপোর্ট সার্ভিসেস’ হিসেবে এক বছর কাজ করেন। তিনি ২০১৫ সালের ৭ জানুয়ারি থেকে ২০২০ সালের ১৪ এপ্রিল পর্যন্ত র‌্যাবের মহাপরিচালক ছিলেন। পূর্বে তিনি ঢাকা মেট্রোপলিটন পুলিশের পুলিশ কমিশনার হিসেবে দায়িত্ব পালন করেন।
তিনি গোপালগঞ্জে জন্মগ্রহণ করেছেন বলে বাংলাদেশ জাতীয়তাবাদী দল সরকারে থাকাবস্থায় তার পদোন্নতি হয়নি বলে অভিযোগ রয়েছে।
২০২১ সালে 'গুরুতর মানবাধিকার লংঘনমূলক কাজে জড়িত থাকার' অভিযোগে বাংলাদেশ পুলিশ এর এলিট ফোর্স র‍্যাপিড অ্যাকশন ব্যাটালিয়ন, যেটি র‍্যাব নামে পরিচিত সেটি এবং এর ছয়জন বর্তমান ও সাবেক কর্মকর্তার ওপর নিষেধাজ্ঞা আরোপ করে মার্কিন যুক্তরাষ্ট্র। আগে র‍্যাবের ডিজি ছিলেন আইজিপি বেনজির আহমেদ এজন্য নিষেধাজ্ঞায় তার নামটাও উঠে আসে। তিনি যুক্তরাষ্ট্রে প্রবেশের অযোগ্য। 
২০২৪ সালের ৩১ মার্চ বাংলাদেশ প্রতিদিন এবং দৈনিক কালের কণ্ঠ বেনজীর আহমেদের দুর্নীতি নিয়ে একটি অনুসন্ধানী প্রতিবেদন প্রকাশ করে। প্রতিবেদনে বলা হয়, বেনজীর আহমেদ তার চাকরিজীবনে বেতন-ভাতা বাবদ মোট ১ কোটি ৮৪ লাখ ৮৯ হাজার টাকা আয় করলেও গোপনে তিনি সম্পদের পাহাড় গড়ে তুলেছেন। বাংলাদেশের গোপালগঞ্জ জেলার সাহাপুর ইউনিয়নের বৈরাগীটোল গ্রামে তিনি ৬০০ বিঘার সাভানা ইকো রিসোর্ট নামে একটি রিসোর্ট গড়ে তুলেছেন। পার্কের চারপাশে আরও ৮০০ বিঘা জমি কিনেছেন। তার স্ত্রী জিশান মির্জা, বড় মেয়ে ফারহিন রিস্তা বিনতে বেনজির এবং ছোট মেয়ে তাহসিন রাইসা বিনতে বেনজিরসহ পরিবারের সদস্যরা এটি পরিচালনার দায়িত্ব পেয়েছেন। রাজধানী ঢাকার পাশাপাশি গোপালগঞ্জ জেলাতেও তিনি বিপুল পরিমাণ জমি কিনেছেন। গুলশানে তার ২০ কোটি টাকার ফ্ল্যাট রয়েছে। বৈরাগীটোল এলাকায় অবস্থিত তার প্রতিষ্ঠানগুলোতে বিনিয়োগের পরিমাণ ৫০০ কোটি টাকার বেশি। শুধু তাই নয় অভিযোগ উঠেছে দেশেই নাকি তার স্ত্রীর নামে প্রায় ১৭০০ কোটি টাকার সম্পদ রয়েছে। এই হাজার হাজার কোটি টাকার মালিক হয়েছেন নানা অপকর্ম, দুর্নীতি ও অনিয়ম করে। স্ত্রীর সাথে সাথে মেয়ের নামেও গড়ে তুলেছেন অঢেল সম্পদ!
পাগলা মসজিদ

পাগলা মসজিদ বা পাগলা মসজিদ ও ইসলামি কমপ্লেক্স বাংলাদেশের একটি প্রাচীন মসজিদ যা কিশোরগঞ্জ সদরের নরসুন্দা নদীর তীরে অবস্থিত। তিন তলা বিশিষ্ট মসজিদটিতে একটি সুউচ্চ মিনার রয়েছে। মসজিদ কমপ্লেক্সটি ৩ একর ৮৮ শতাংশ জায়গার উপর প্রতিষ্ঠিত। ১৯৭৯ সালের ১০ মে থেকে ওয়াকফ্ স্টেট মসজিদটি পরিচালনা করছে।
পাগলা মসজিদটি কিশোরগঞ্জ সদর উপজেলার হারুয়া নামক স্থানে নরসুন্দা নদীর তীরে অবস্থিত। জনশ্রুতি অনুসারে, কিশোরগঞ্জের ঐতিহাসিক হয়বতনগর জমিদার বাড়ির ঈসা খানের বংশধর দেওয়ান জিলকদর খান ওরফে জিল কদর পাগলা সাহেব নামক একজন আধ্যাতিক ব্যক্তি নরসুন্দা নদীর তীরে বসে নামাজ পড়তেন। পরবর্তীতে স্থানটিতে মসজিদটি নির্মত হয়। জিল কদর পাগলার নামানুসারে মসজিদটি ‘পাগলা মসজিদ’ হিসেবে পরিচিতি পায়।। অপর জনশ্রুতি অনুসারে, তৎকালীন কিশোরগঞ্জের হয়বতনগর জমিদার পরিবারের ‘পাগলা বিবি’র নামানুসারে মসজিদটির নামকরণ করা হয়।।
মসজিদের আয় থেকে বিভিন্ন সেবামূলক খাতসহ জটিল রোগীদের চিকিৎসায় এর অর্থ ব্যয় করা হয়। এবার মসজিদের আয় দিয়ে কোভিড রোগীদের চিকিৎসার জন্য শহীদ সৈয়দ নজরুল ইসলাম মেডিকেল কলেজ হাসপাতালে চিকিৎসা সরঞ্জাম কিনে দেওয়া হয়। প্রাপ্ত দানের টাকা দিয়ে পাগলা মসজিদ এবং এর অন্তর্ভুক্ত মাদ্রাসা, এতিমখানা ও গোরস্থানের ব্যয় নির্বাহ করা হয়; জেলার বিভিন্ন মসজিদ, মাদ্রাসা, এতিমখানা, গরিব ছাত্র ও দুস্থদের আর্থিক সহায়তা প্রদান করা হয়। মসজিদটিতে আন্তর্জাতিক মানের দৃষ্টিনন্দন ইসলামিক কমপ্লেক্স নির্মাণের উদ্যোগ নেওয়া হয়েছে। নামকরণ হবে ‘পাগলা মসজিদ ইসলামিক কমপ্লেক্স’। প্রাথমিক ব্যয় ধরা হয়েছে ১১৫ কোটি টাকা। মসজিদে ৬০ হাজার মুসল্লি একসঙ্গে নামাজ আদায় করতে পারবেন।
উন্নয়নমূলক মনোবিজ্ঞান

উন্নয়নমূলক মনোবিজ্ঞান 'মনোবিজ্ঞানের' এক স্বতন্ত্র শাখা। এটি শিশুর বিকাশ ও বৃদ্ধি সম্পর্কে বিস্তারিত আলোচনা করে থাকে। মাতৃগর্ভে ভ্রূণের জন্ম মুহূর্ত থেকে শুরু করে যৌন পরিপক্বতা অর্জনের পূর্ব পর্যন্ত শিশু মনোবিজ্ঞানের বিস্তৃতি।
গর্ভাবস্থা, আঁতুড়কাল, শৈশবকাল, [বাল্যকাল, বয়ঃসন্ধিকাল শিশু মনোবিজ্ঞানের পাঠ্য বিষয়ের আওতাভুক্ত।
বয়স বাড়ার সাথে সাথে শিশুর যে শারীরিক বৃদ্ধি ঘটে এবং এই শারীরিক বৃদ্ধির ফলে তার আচরণে যে পরিবর্তন সংঘটিত হয় তা শিশু মনোবিজ্ঞানের আলোচ্য বিষয়। শিশুর সামাজিক পরিবেশ বিশেষ করে তার পরিবার, সঙ্গী, শিক্ষা প্রতিষ্ঠান প্রভৃতি শিশুর ব্যক্তিত্ব বিকাশে প্রভাব বিস্তার করে। শিশুর শারীরিক, মানসিক,আবেগিক,সামাজিক,নৈতিক বিকাশ প্রভৃতি সম্পর্কে আলোচনাই শিশু মনোবিজ্ঞানের মুখ্য উদ্দেশ্য।
গৃবহজআৃআমৃব
বৃবৃববৃ
আনৃওবনমৃমবচন
বৃনজহগআ
গৃআমৃব
গৃবগকডডম
হআমৃিত
এগুলো কোনো শব্দ নাহ।
যেমন কালো কোনো রং না
বমৃবব্গ
কাদিরজঙ্গল ইউনিয়ন

কাদিরজঙ্গল ইউনিয়ন বাংলাদেশের কিশোরগঞ্জ জেলার করিমগঞ্জ উপজেলার একটি ইউনিয়ন।
এটি কিশোরগঞ্জ জেলার করিমগঞ্জ উপজেলায় অবস্থিত।
নরসুন্দা নদীর পাড়ে সাঁতারপুর গ্রামে ১নং কাদিরজঙ্গল ইউনিয়ন পরিষদ কার্যালয় অবস্থিত।
কাদিরজঙ্গল ইউনিয়নের মোট আয়তন ৮.৮ বর্গ কিলোমিটার।
২০১১ সালে আদমশুমারী অনুযায়ী অত্র ইউনিয়নের মোট জনসংখ্যা ৪৫,০৪২ জন।
কাদিরজঙ্গল ইউনিয়নে ২০ টি গ্রাম ও ৮ টি মৌজা রয়েছে।
অত্র ইউনিয়নের বর্তমান সাক্ষরতার হার ৫৪.২৪%। এখানে ০৩ টি মাধ্যমিক বিদ্যালয়, ১৭ টি সরকারি প্রাথমিক বিদ্যালয় এবং ৪ টি মাদ্রাসা রয়েছে।
এখানে হাটবাজারের সংখ্যা ০৯ টি।
এই ইউনিয়নের বর্তমান চেয়ারম্যান জনাব আরিফ উদ্দিন আহমেদ কনক।
এখানে মসজিদের সংখ্যা ৭০ টি এবং ঈদগাহ মাঠ ০৮ টি।
এখানে '৫২ ভাষা আন্দোলন ও '৭১ এর শহীদদের স্মরণে মোট ০৬ টি শহীদ মিনার রয়েছে।
নরেন বিশ্বাস

নরেন বিশ্বাস (১৬ নভেম্বর ১৯৪৫ - ২৭ নভেম্বর ১৯৯৮) ( পূর্ণ নামঃ নরেন্দ্রনাথ বিশ্বাস) হলেন একজন বাংলাদেশী লেখক, গবেষক, আবৃত্তি শিল্পী এবং মুক্তিযোদ্ধা। আবৃত্তি চর্চায় তার নিপুণতা এবং বিভিন্ন গবেষণামূলক বই লেখার জন্য তাকে বাকশিল্পাচার্য বলা হয়ে থাকে।
নরেন বিশ্বাস ১৯৪৫ সালের ১৬ নভেম্বর গোপালগঞ্জের মুকসুদপুর উপজেলার মাঝিগাতি গ্রামে জন্মগ্রহণ করেন। তার পিতা নগেন্দ্রনাথ বিশ্বাস ও মা হরিদাসী বিশ্বাস। তিনি গোপালগঞ্জের কাশিয়ানী উপজেলার ওড়াকান্দি মিড হাইস্কুল থেকে মাধ্যমিক ও রামদিয়া শ্রীকৃষ্ণ কলেজ থেকে উচ্চমাধ্যমিক পাশ করেন। উচ্চ শিক্ষার জন্য তিনি ঢাকায় যান এবং ঢাকা বিশ্ববিদ্যালয়ের বাংলা বিভাগে ভর্তি হন। ১৯৬৫ সালে বাংলা বিভাগ থেকে অনার্স এবং ১৯৬৬ সালে মাস্টার্স পাশ করেন।
১৯৬৬-১৯৭৬ সাল পর্যন্ত নরেন বিশ্বাস মাদারীপুর নাজিমউদ্দিন কলেজে অধ্যাপনা করেন এবং ১৯৭৬ সাল থেকে আমৃত্যু ঢাকা বিশ্ববিদ্যালয়ের বাংলা বিভাগে সহযোগী অধ্যাপক হিসাবে কর্মরত ছিলেন।
১৯৭১ সালে বাংলাদেশে মুক্তিযুদ্ধ শুরু হলে নরেন বিশ্বাস কলকাতায় চলে যান। তার ভাই নীতিশ বিশ্বাস ছিলেন কলকাতা বিশ্ববিদ্যালয়ের রেজিস্ট্রার। এ সময় তিনি স্বাধীন বাংলা বেতার কেন্দ্রের বিভিন্ন নাটক, জীবন্তিকা ও নকশায় অংশগ্রহণ করেন। নাটক, আবৃত্তি, উচ্চারণ, কথন প্রভৃতি শিল্প-কর্মসাধনার কারণে তিনি খ্যাতি লাভ করেন।
বাংলা ভাষার শুদ্ধ উচ্চারণ শিক্ষার জন্য তিনি "বাংলা উচ্চারণ অভিধান" নামে একটি গ্রন্থ প্রণয়ন করেন। কাব্যের ব্যাকরণ হিসেবে রচনা করেন "কাব্যতত্ত্ব অণ্বেষা" ও "অলংকার অণ্বেষা" নামে দুʼটি বই। উচ্চারণ ও আবৃত্তির জন্য "কণ্ঠশীলন" নামের একটি প্রতিষ্ঠানের তিনি ছিলেন প্রতিষ্ঠাতা সদস্য। তার লেখা অন্যান্য বইগুলো হলোঃ প্রসঙ্গ বাংলা ভাষা, বাংলা উচ্চারণ সূত্র, বাংলা ভাষার উচ্চারণের নিয়ম, নিহত কুশীলব, রৌদ্রদিন, ক্রুশবিদ্ধ যিশু, তমসীর ফাঁসি এবং শুদ্ধো উচ্চারণ শিক্ষার দুটি ক্যাসেট রয়েছে (ইউটিউবে সংযুক্ত) ইত্যাদি।
১৯৯৮ সালের ২৭ নভেম্বর নরেন বিশ্বাস মৃত্যুবরণ করেন।
তাঁর স্মরণে ১৯৯৯ সাল থেকে কণ্ঠশীলন নামক আবৃত্তি সংস্থা ‘নরেন বিশ্বাস পদক’ চালু করেছে। গাজী মাহতাব হাসান অলাতচক্র চলচ্চিত্রে বাংলাদেশের মুক্তিযুদ্ধ চলাকালীন কলকাতায় আশ্রিত থাকা নরেন বিশ্বাসের ভূমিকায় অভিনয় করেন।
সোরোইয়া জাদুঘর

সোরোইয়া জাদুঘর (Spanish: "Museo Sorolla") একটি যাদুঘর যা স্পেনের মাদ্রিদে, অবস্থিত। এই যাদুঘরের বৈশিষ্ট্য হল, শিল্পী জোকুইন সরল্লার কাজ এখানে সংরক্ষিত আছে।
ভবনটি মূলত শিল্পীর বাড়ি ছিল এবং তার স্ত্রীর মৃত্যুর পর এটিকে যাদুঘরে রূপান্তরিত করা হয়েছিল। এটির নকশা করেছিল এনরিক মারিয়া রেপুলেস এবং ১৯৬২ সালে, ভবনটির নাম বিয়েন ডি ইন্টারেস সাংস্কৃতিক নামে ঘোষণা করা হয়েছিল। শিল্পীদের জীবনের সময়কার প্রধান কক্ষগুলি সাজানো অব্যাহত রয়েছে, যার মধ্যে রয়েছে সোরোইয়ার বড় সুপরিচিত স্টুডিও, যেখানে দেয়ালগুলিতে তার ক্যানভাস ঝোলানো রয়েছে। অন্যান্য কক্ষগুলিতে সরল্লার চিত্রগুলির প্রদর্শনের জন্য গ্যালারী হিসাবে ব্যবহৃত হয় এবং উপরের কক্ষগুলি বিশেষ প্রদর্শনীর জন্য রাখা রয়েছে। ২০১৪ সালে, এই কক্ষগুলিতে স্প্যানিশ ন্যাশনাল ডান্স কোম্পানি দ্বারা উৎপাদিত ডেভিড পালাসিনের ব্যালে সোরোইয়ার আলোকচিত্রের একটি প্রদর্শনী অনুষ্ঠিত হয়েছিল।
উচ্চ মিয়ানমার

উচ্চ বার্মা (, যা প্রকৃত মিয়ানমার নামেও পরিচিত) বলতে বোঝায় বার্মার (মিয়ানমার) একটি ভৌগোলিক অঞ্চল, যা ঐতিহ্যগতভাবে মান্দালয় এবং এর আশেপাশের এলাকা (আধুনিক মান্দলয়, সাগিং, ম্যাগওয়ে অঞ্চল) নিয়ে গঠিত। অনেক ক্ষেত্রে আরও বিস্তৃতভাবে বোঝাতে কাচিন এবং শান রাজ্যকে উচ্চ বার্মার মধ্যে অন্তর্ভুক্ত করা হয়। বর্মী ভাষাতে উচ্চ বার্মার মানুষজন সাধারণত আয়ন-থা (အညာသား) হিসাবে পরিচিত হয়, তবে নিম্ন বার্মার মানুষজন আউক-থ (အောက် သား) নামে পরিচিত।
এই শব্দটিকে প্রথমে মিয়ানমার (বার্মা) দেশটির কেন্দ্রীয় ও উত্তর অঞ্চলকে উল্লেখ করার জন্য ব্রিটিশদের দ্বারা প্রথম ব্যবহৃত হয়। ১৮২৫ সালের দ্বিতীয় অ্যাংলো-বার্মিজ যুদ্ধের পর নিম্ন বার্মা ব্রিটিশ সাম্রাজ্যের সঙ্গে সংযুক্ত ছিল, যখন উচ্চ বার্মা ১৮৮৫ সালের তৃতীয় অ্যাংলো-বার্মিজ যুদ্ধ পর্যন্ত বার্মার রাজত্বের অধীনে স্বাধীন ছিল। উচ্চ বার্মাকে যথাযথ বার্মা ও আভা রাজ্য নামেও পরিচিত ছিল। ঐতিহাসিকভাবে উচ্চ বার্মা প্রধানত বার্মার অন্তর্গত ছিল (যখন নিন্ম বার্মা ঐতিহাসিকভাবে ঊনবিংশ শতাব্দীর প্রথম দিকে মণিভাষী জনগণের এলাকা ছিল)। ঔপনিবেশিক প্রশাসন কর্তৃক মনোনীত ফ্রন্টিয়ার অঞ্চলগুলোতে শান রাজ্য এবং আধুনিক কাচিন রাজ্য হিসাবে জাতিগত সংখ্যালঘু এলাকাও উচ্চ বার্মা মধ্যে অন্তর্ভুক্ত ছিল।
উচ্চ ও নিন্ম বার্মার মধ্যে এই পার্থক্য কিছু সরকারী বিভাগগুলোতেও পাওয়া যায় (উদাহরণস্বরূপ, শিক্ষা মন্ত্রণালয় উচ্চতর বা নিন্ম বার্মায় নিযুক্ত রয়েছে)। এছাড়া কিছু পত্রিকা দুটি এলাকার মধ্যে পার্থক্য করে। মিয়ানমার টাইমসের বর্মী ভাষার সংস্করণের একটি উদাহরণ; সংবাদপত্রটি উচ্চ বার্মার খবর জন্য একটি আলাদা বিভাগ রেখেছে। ভাষাগত পার্থক্যের পরিপ্রেক্ষিতে উচ্চ বর্মাদের দ্বারা কথিত বর্মী ভাষার মধ্যে পার্থক্য রয়েছে, বিশেষ করে শব্দভাণ্ডারের পছন্দ অনুযায়ী (যেমন পারিবারিক মাতৃভাষা যা একটি পরিবারের মাতৃ এবং পিতামাতাদের পার্থক্য করে, যা নিম্ন বার্মীজদের দ্বারা কথিত ভাষায় এই পার্থক্য থাকে না)। তবে, ইরাওয়াদি নদী উপত্যকা জুড়ে বার্মিজদের মধ্যে অসাধারণ অভিন্নতা রয়েছে, যার মধ্যে নিন্ম বার্মার বদ্বীপ এবং উপকূলীয় অঞ্চল অন্তর্ভুক্ত রয়েছে।
মিয়ানমারের কাছে উচ্চ বার্মার গুরুত্ব অপরিসীম। এই এলাকাটি অরণ্য আচ্ছাদিত পাহাড়ি অঞ্চল। এই এলাকার উত্ত-পূর্ব দিকে চীন, পূর্ব দিকে থাইল্যান্ড, পশ্চিমে বাংলাদেশ এবং উত্তর-পশ্চিমে ভারত অবস্থিত। এই অঞ্চলটি খনিজ সম্পদে পরিপূর্ণ। উচ্চ বার্মায় দেশের রাজধানী নেপিডো ও দেশের দ্বিতীয় বৃহত্তম শহর মান্দালয় অবস্থিত।
ইনসাইট

ইনসাইট () মার্কিন মহাকাশ সংস্থা নাসা পরিচালিত একটি স্বয়ংচালিত অবতরণ যান (রোবটিক ল্যান্ডার), যেটিকে সৌরজগতের মঙ্গল গ্রহে অবতরণ করে গ্রহটির বিভিন্ন দিক সম্পর্কে আরও গভীরভাবে জানা এবং গবেষণা করার জন্য তৈরি ও প্রেরণ করা হয়েছে। আদিতে যানটিকে ২০১৬ সালের মার্চ মাসে উৎক্ষেপণ করার পরিকল্পনার কথা থাকলেও আর্থিক সমস্যার ফলে এটিকে ২০১৮ সালের ৫ই মে অ্যাটলাস ভি ৪০১ রকেটে করে ১১ বেজে ৫ মিনিটে (সর্বজনীন সমন্বিত সময়) পৃথিবী থেকে উৎক্ষেপণ করা হয়। নাসার পক্ষ থেকে অভিযানটি পরিচালনা করছে জেট প্রপালশন ল্যাবরেটরি এবং যানটির প্রস্তুতকারক লকহিড মার্টিন স্পেস সিস্টেমস। ইনসাইট নামটি একটি আদ্যক্ষরা (অ্যাক্রোনিম); Interior Exploration using Seismic Investigations, Geodesy and Heat Transport (ভূকম্পন তদন্ত, ভূমিতি ও তাপ পরিবহন ব্যবহার করে অভ্যন্তরভাগ অনুসন্ধান) ইংরেজি শব্দবন্ধটির সংক্ষিপ্ত রূপ থেকে অবতরণ যানটির নাম রাখা হয় "ইনসাইট" (InSight)। ২৬শে নভেম্বর ২০১৮ তারিখে ৪৮ কোটি ৫০ লক্ষ কিলোমিটার (৩০ কোটি ১০ লক্ষ মাইল) পথ পাড়ি দেবার পর ইনসাইট মহাকাশযানটি মঙ্গল গ্রহের এলিজিয়াম প্লানিশিয়া নামক স্থানে সফলভাবে অবতরণ করে।
অভিযানটিতে শুরুতে ৬৭ কোটি ৫০ লক্ষ মার্কিন ডলার খরচ হওয়ার কথা থাকলেও এতে মোট ৮৩ কোটি মার্কিন ডলার খরচ হয়।
"ইনসাইট" প্রথমে "জিইএমএস" (GEMS = Geophysical Monitoring Station; অর্থাৎ ভূ-পদার্থবৈজ্ঞানিক পরিবীক্ষণ কেন্দ্র) নামে পরিচিত ছিল। পরবর্তীতে ২০১২ সালে নাসার অনুরোধে এটির নাম পরিবর্তন করে রাখা হয় "ইনসাইট"। ২০১২ এর আগস্ট মাসে মঙ্গলগ্রহের দিকে যাত্রা এবং নির্মাণের জন্য "ইনসাইট"-কে নির্বাচিত করা হয়।
লকহিড মার্টিন ১৯ মে ২০১৪ সালে অবতরণ যানটির নির্মাণ কার্যক্রম শুরু করে এবং ২৭ শে মে ২০১৫ এ এটির প্রাথমিক পরীক্ষা করা হয়।
৯ই মার্চ ২০১৬ তারিখে নাসা ঘোষণা করে যে, আর্থিক কারণে ইনসাইট এর মিশন যাত্রা ২০১৬ এর পরিবর্তে ২০১৮ সালে শুরু হবে।
স্পেসক্রাফটটি ০৫ মে ২০১৮ তার পুনর্নির্ধারিত সময়সূচি অনুযায়ী ক্যালিফোর্নিয়ার আটলাস ভি ৪০১ রকেটে করে যাত্রা শুরু করে এবং ২৬ নভেম্বর ২০১৮ এ মঙ্গলে অবতরণ করে।
২২শে নভেম্বর ২০১৭ এ ইনসাইটের তাপীয় শূন্য পরীক্ষা সম্পন্ন হয়, যেটি টিভিএসি নামে পরিচিত।
২৮শে ফেব্রুয়ারি ২০১৮ তারিখে, ইনসাইটকে বোয়িং সি-১৭ গ্লোবমাস্টার ৩ কার্গো বিমানে করে ভ্যান্ডারবার্গ এয়ার ফোর্স বেস এর ক্যালিফোর্নিয়াতে আনা হয়। অবশেষে, ০৫ ই মে ২০১৮ এ অবতরণ যানটিকে উৎক্ষেপণ করা হয় এবং ২৬ নভেম্বর ২০১৮ আনুমানিক ১৯:৫৪ ইউটিসি সময়ে মঙ্গলে অবতরণ করে।
ইনসাইট অবতরণ যানটিকে মূলত ২টি বিশেষ লক্ষ্য নিয়ে পাঠানো হয়েছে। লক্ষ্যগুলো পূরণে মঙ্গলকে বিজ্ঞানের বিভিন্ন মাধ্যম দ্বারা যাচাই বাচাই করা হবে ইনসাইট দ্বারা।
এতদিন মঙ্গলের পৃষ্ঠ নিয়ে বিভিন্ন ধরনের গবেষণা চালানো হলেও ইনসাইট দিয়ে গবেষণা করার জন্য এর অভ্যন্তরে রয়েছে ক্রাস্ট, ম্যান্টল, এবং কোর। এর মাধ্যমে মঙ্গলের কোর কতটুকু বড় এবং এটি কি দিয়ে তৈরি তরল নাকি কঠিন পদার্থ দিয়ে এগুলো সম্পর্কে স্পষ্ট ধারণা পাওয়া যাবে।
এছাড়া মঙ্গলের ক্রাস্ট এবং ম্যান্টল এর গঠন, এগুলো কি দিয়ে তৈরি এবং এদের পুরত্ব সম্পর্কে এই অভিযানের মাধ্যমে জানা যাবে। 
এসব পর্যবেক্ষণের মাধ্যমে গ্রহের জন্ম এবং বিবর্তন সম্পর্কে আরও বুঝতে সক্ষম হবে।
এই অভিযানটির একটি বিশেষ লক্ষ্য হচ্ছে মঙ্গলের পৃষ্ঠ উল্কাপিন্ড দ্বারা কতটুকু আঘাত প্রাপ্ত হয় তা জানতে পারা এবং মঙ্গলে ভূমিকম্পের প্রভাব কতটুকু এসব বোঝা।
ref name="NYT-20181126">
ref name="NYT-20181126">
মিস মেরি লিলিয়ান ডিউক

মিস মেরি লিলিয়ান ডিউক, হল হোয়াকিন সোরোইয়ার(১৮৬৩–১৯২৩) আঁকা একটি রঙিন তৈল চিত্র যা তিনি সম্ভবত ১৯১১ সালে গ্রীষ্মে প্যারিসে আঁকা হয়েছিল। এটি নর্থ ক্যারোলাইনার ডিউক বিশ্ববিদ্যালয়ের নাশের মিউজিয়াম অফ আর্টের অন্তর্গত।
এটি বেনজামিন ড্যুকে সরল্লার কাছে পাঠানো চারটি চিত্রের মধ্যে একটি, নিউইয়র্কে তার বাসভবনের জন্য, যা তখন নির্মাণাধীন ছিল। মেরি লিলিয়ান ড্যুক বিডল, (১৮৮৭-১৯৬০) ২৪ বছর বয়সী ছিলেন যখন তিনি সরল্লার কাছে তার প্রতিকৃতি চিত্রাঙ্কন করতে এসেছিলেন। চিত্রটি একটি পার্কে চিত্রাঙ্কন করা হয়েছিল, এক হাতে একটি মূর্তির পাদভূমিতে রাখা এবং অন্য হাতটি একটি কালো টুপি ধরা। একই রঙের একটি স্কার্ফ তার হাতের উপর পড়া, চুলের রঙের সাথে মনে করে আলোর রঙগুলি হালকা রঙে সাথে মিশে একাএকি। সাদা পোষাকটি গ্রিক মূর্তিগুলিকে স্মরণ করে, মূর্তির পাদভূমি এবং বুকে একটি গোলাপ থাকায়, তার উজ্জ্বল লাল রঙের দৃশটা একটি সুন্দর পটভূমি তৈরি করে।
নিকোলাস ড্যুক বিডল, মেরির এক আত্মীয়, ড্যুক বিশ্ববিদ্যালয়কে তৈল চিত্রটি দান করেন।
বারিষাব ইউনিয়ন

বারিষাব ইউনিয়ন বাংলাদেশের গাজীপুর জেলার কাপাসিয়া উপজেলার অন্তর্গত একটি ইউনিয়ন।
বাংলাদেশের গাজীপুর জেলার কাপাসিয়া উপজেলার অন্তর্গত ইউনিয়ন। পাশের নদীর অপর প্রান্তে মনোহরদী উপজেলা, পশ্চিম প্রান্তে বারিষাব। বারিষাব এর পূর্ব দিকে ব্রহ্মপুত্র নদী। উত্তর দিকে টোক ইউনিয়ন। পশ্চিমে আমরাইদ -আমরাই বাজার। দক্ষিণ দিকে চালার বাজার - ঘাগটিয়া চালা আব্দুল করিম সাহেব রাস্তার শেষ সীমান্ত পর্যন্ত বারিষাব ইউনিয়ন।
বারিষাব ইউনিয়ন পরিষদের চেয়ারম্যান আতাউজ্জামান বাবলু।
এই ইউনিয়ন ২৬ টি গ্রাম নিয়ে গঠিত যা ১৭ টি মৌজার আওতাভুক্ত:
মোট জনসংখ্যা ৬০১৩৯, পুরুষ ৩১,০০০জন, মহিলা-২৯,১৩৯ জন।
বারিষাব অঞ্চলের ভাষার আঞ্চলিক কিছুটা ভিন্নতর। কিছু উদাহরণ: যাবেন - যাইবাইন, খেয়েছেন - খাইছুইন,চলেন - লইন ইত্যাদি।
গিয়াসপুর বাজারের দক্ষিণ পাশে বয়ে গেছে দিঘী ইউনিয়নের পূর্ব সীমানা ঘেষে বয়ে গেছে ব্রহ্মপূত্রনদী। ইউনিয়নের মধ্যে ৬ নং ওয়ার্ডের পূর্ব পাশ দিয়ে বয়ে গেছে বানার নদী। পাথর খাল,মাছ রাঙ্গা বিল, গোদার বিল,ফেডুলি বিল, নরাইট বিল,আন্ধার গুনি আরও নানা নামের খাল বিল রয়েছে।
যোগাযোগ ব্যবস্থা হিসেবে বাস আছে। কাপাসিয়া বাসস্ট্যান্ড থেকে বাসে উঠে সোজা আমরাইদ বাজার নেমে পূর্বের রাস্তার দিকে অটোরিক্সা অথবা সিএনজি, এমনকি শ্যালো ইঞ্জিন চালিত যান চলে। গ্রামের সাধারণ মানুষ শ্যালো চালিত এই বিশেষ যানটিকে স্থানীয় লোকজন নসিমন বা টমটম বলেন। অটোরিকশা, ব্যাটারি চালিত রিকশা, সিএনজি এবং ইজি বাইক চলে আসায় ২০১৯ সাল থেকে টমটম এর চলাচল বন্ধ হয়ে গেছে।
এই ইউনিয়নে কারিগরী কলেজ ১টি, প্রাথমিক বিদ্যালয় ১১টি, মাদ্রাসা ৯টি, মাধ্যমিক বিদ্যালয় ৭টি রয়েছে।
১.চেংনা সাহেবানীয়া বাড়ি পুকুর 
২.বান্ডুবাড়ি চেংনা
৩.আগলার টেক 
৪.শ্যামপুর গজারীবন,৫.লোহাদীর লোহার খনি,
এই ইউনিয়নে একাধিক মসজিদ রয়েছে। এছাড়া চরদুর্লভ খাঁ কেরামতিয়া ঈদগাহ নামে এক বিশাল ঈদগাহ মাঠ রয়েছে।
কৃষি প্রধান
কাপাসিয়া উপজেলায় প্রচুর দেশী ফল উৎপাদিত হয়। প্রতিদিন প্রত্যেক স্থানীয় বাজারে প্রচুর ফলের আমদানী হয়। পোল্ট্রি খামার ও মৎস্য খামার করে অনেক লোক স্বাবলম্বী হয়েছে।
হান ইউ

হান ইউ (; ৭৫৮ - ২৫ ডিসেম্বর ৮২৪) ছিলেন একজন চীনা লেখক, কবি ও তাং রাজবংশের সরকারি কর্মকর্তা। তিনি নব্য-কনফুসীয়বাদের বিকাশে গুরুত্বপূর্ণ ভূমিকা পালন করেন। চীনা সাহিত্য রীতিতে তার প্রভাবের জন্য তিনি দান্তে, শেকসপিয়ার বা গ্যোটের সমকক্ষ হিসেবে বিবেচিত। ইউ রাজনীতি ও সাংস্কৃতিক বিষয়াবলীতে গোঁড়ামির বিরুদ্ধে শক্ত অবস্থান নিয়েছিলেন।
তাকে চীনের অন্যতম সুন্দর গদ্য লেখক বলে বিবেচনা করা হয়। মিং রাজবংশ সময়কালের পণ্ডিত মাও কুন (茅坤) "তাং ও সং রাজবংশের আট সেরা গদ্য লেখক" তালিকায় তাকে প্রথম স্থান প্রদান করে।
হান ইউ ৭৬৮ সালে হেয়াঙের (বর্তমান মেংচৌ) হেনানে এক অভিজাত পরিবারে জন্মগ্রহণ করেন। তার পিতা নিম্ন শ্রেণীয় কর্মকর্তা হিসেবে কাজ করতেন। ইউয়ের যখন দুই বছর বয়স তখন তার পিতা মারা যান। তার বড় ভাই হান হুইয়ের তত্ত্বাবধানে তিনি বেড়ে ওঠেন। তিনি দার্শনিক লেখনী ও কনফুসীয় ভাবধারা নিয়ে পড়াশোনা করেন। ৭৭৪ সালে তার পরিবার চাং'আনে চলে যায়, কিন্তু ৭৭৭ সালে মন্ত্রী ইউয়ান জাইয়ের সাথে তাদের সম্পর্কের কারণে তাদের দক্ষিণ চীনে নির্বাসিত করা হয়। হান হুই ৭৮১ সালে কুয়াংতুং প্রদেশে দাপ্তরিক হিসেবে কর্মরত থাকাকালীন মারা যান। ৭৯২ সালে চার বার প্রচেষ্টার পর ইউ জিনশি পরীক্ষা পাস করেন। রাজধানীতে কোন সরকারি চাকরিতে যোগদান করতে না পারার ফলে ৭৯৬ সালে তিনি বিয়ানচৌয়ের প্রাদেশিক সামরিক গভর্নরের চাকরিতে যোগ দেন। ৭৯৯ সাল পর্যন্ত সেখানে থাকার পর তিনি চুচৌয়ের সামরিক গভর্নরে যোগ দেন। ৮০২ সালে সামরিক গভর্নরের সুপারিশে তিনি প্রথমবারের মত কেন্দ্রীয় সরকারে যোগ দেন। উত্তরাধিকারীদের মধ্যে প্রতীয়মান বিরোধের মীমাংসা করতে না পারায় তিনি আবারও নির্বাসিত হন। অন্যান্য কারণসমূহ হল সম্রাটের ভৃত্যদের খারাপ আচরণের সমালোচনা এবং খরা মৌসুমে কর হ্রাস করার অনুরোধ।
হান ইউ সরকারের বিভিন্ন গুরুত্বপূর্ণ পদে অধিষ্ঠিত ছিলেন, তন্মধ্যে রয়েছে ইম্পেরিয়াল বিশ্ববিদ্যালয়ের রেক্টর। ৮২৪ সালের ২৫শে ডিসেম্বর ৫৬ বছর বয়সে ইউ চাংআনে মৃত্যুবরণ করেন। ৮২৫ সালের ২১শে এপ্রিল তাকে হেয়াঙের একটি সমাধিতে সমাহিত করা হয়।
হান ইউকে তাং রাজবংশ সময়ের অন্যতম সেরা ধ্রুপদী গদ্য রচয়িতা হিসেবে গণ্য করা হয়। মিং রাজবংশ সময়কালের পণ্ডিত মাও কুন (茅坤) "তাং ও সং রাজবংশের আট সেরা গদ্য লেখক" তালিকায় তাকে প্রথম স্থান প্রদান করে। লিউ জংইউয়ানের সাথে যৌথভাবে তিনি হান সাম্রাজ্য সময়কালের অলংকারহীন গদ্যশৈলীর ধ্রুপদী গদ্য আন্দোলনের নেপথ্যে কাজ করেন। তিনি মনে করতেন ধ্রুপদী "গদ্যের পুরনো ধরন" বা গুয়েন এমন এক ধরনের লেখনী যা যুক্তি বা ধারণার প্রকাশে বেশি উপযুক্ত। হান ইউয়ের গুয়েন প্রাচীন গদ্যশৈলীর অনুলিপি নয়, বরং পরিষ্কারকরণ, সংক্ষিপ্ততা ও উপযোগিতার প্রাচীন ধারণার ভিত্তিতে গঠিত নতুন ধরন।
তার সেরা প্রবন্ধগুলোর মধ্যে রয়েছে বৌদ্ধ ধর্ম ও দাওবাদের বিপক্ষে তার বিতর্ক এবং কনফুসীয়বাদের পক্ষে তার সমর্থন, যেমন "বুদ্ধিজম মেমোরিয়াল অন বোন-রেলিকস অব দ্য বুদ্ধ" এবং "দ্য অরিজিন অব দাও"। অন্যান্য উল্লেখযোগ্য কাজগুলো হল চাওচৌ থেকে আনুষ্ঠানিকভাবে কুমির সরিয়ে ফেলার প্রসঙ্গে "টেক্সট ফর দ্য ক্রকোডাইলস" এবং দারিদ্রের দুষ্টচক্র থেকে নিজেকে উত্তরণের ব্যর্থ চেষ্টা নিয়ে লিখিত "গুডবাই টু পেনুরি"।
হান ইউ পদ্যও রচনা করেছেন, তবে ইউয়ের গদ্যগুলো যেমন প্রশংসিত, তার পদ্যগুলো তেমন সুন্দর বলে গণ্য করা হয় না। হার্বার্ট জাইলসের "আ হিস্ট্রি অব চাইনিজ লিটারেচার" অনুসারে হান ইউ "বিভিন্ন বিষয়ের উপর অসংখ্য কবিতা লিখেছেন এবং তাঁর বেশিরভাগই বুদ্ধিদীপ্ত ছিল। সব মিলিয়ে তাঁর পদ্যগুলোকে তাঁর গদ্যের মত উচ্চ প্রশংসিত নয়।"
পাইলগাঁও ইউনিয়ন

পাইলগাঁও ইউনিয়ন বাংলাদেশের সিলেট বিভাগের সুনামগঞ্জ জেলার অন্তর্গত জগন্নাথপুর উপজেলার একটি প্রশাসনিক একক। এটি জগন্নাথপুর উপজেলার সদর হতে ৭ কি.মি. দক্ষিণে অবস্থিত।
ইউনিয়ন পরিষদ বা ইউনিয়ন হল বাংলাদেশের পল্লী অঞ্চলের সর্বনিম্ন প্রশাসনিক ইউনিট । গ্রাম চৌকিদারি আইনের ১৮৭০ এর অধীনে ১৮৭০ সালে কিছু পল্লী সংস্থা গঠনের উদ্যোগ নেয়া হলে ইউনিয়নের সৃষ্টি। তারই ধারাবাহিকতায় গ্রামাঞ্চলে আইনের পাহারা টহল ব্যবস্থা চালু করায় বিভিন্ন অঞ্চলের প্রাচিন গ্রামাদির নামের ভিত্তিতেই ইউনিয়ন নাম রাখা হয় । বাংলাদেশে বর্তমানে ৪৫৬২টি ইউনিয়ন আছে।
প্রখ্যাত ঐতিহাসিক অচ্যুতচরণ চৌধুরী তত্ত্বনিধি পাইল গাও এর জমিদার বংশের 'রসময় বা রাসমোহন চৌধুরী' হতে প্রাপ্ত সূত্রে লিখেছেন যে; পাইলগাওয়ে বহু পূর্ব কালে পাল বংশীয় লোক বসবাস করত। বাংলার ঐতিহ্যধারী পাল গোত্রিয় লোকবসতির এই স্থান একসময় পাল গাও নামে পরিচিত হত । পরবর্তিকালে পালদের মধ্য হতে হুলাসরামের পুত্র দশসনা বন্দোবস্তের সময় কিসমত আতোয়াজানের ১ থেকে ৪ নং তালুকের যতাক্রমে বন্দোবস্ত গ্রহণ করে তালুকদার নাম ধারণ করে এবং এখানে বিখ্যাত জমিদারি প্রতিষ্টিত হয় । সেই থেকে এ স্থানই শাসন ব্যবস্থার কেন্দ্রবিন্দুতে পরিণত হলে পাল গাও পাইলগাও-এ রূপান্তর হয় । ১৮৭০ সালে পল্লী সংস্থা গঠনে এই অঞ্চলে স্থাপিত আইনি ইউনিটের নামকরণও গ্রামের নামানুসারে করা হয় পাইলগাও ইউনিয়ন । ।
পাইলগাওঁ ইউনিয়ন পরিষদটি জগন্নাথপুর উপজেলা সদর হতে ৭কি.মি. দক্ষিণে অবস্থিত। এর উওর দিকে জগন্নথাপুর উপজেলার যথাক্রমে রানীগঞ্জ ইউ.পি. সৈয়দপুর ইউ.পি ও পূর্ব দিকে আশারকান্দি ইউ.পি এবং নবীগঞ্জ উপজেলার ইনাতগঞ্জ ইউনিয়ন এবং দীঘল বাক ইউনিয়ন এবং পশ্চিমে রানীগঞ্জ ইউনিয়ন অবস্থিত। এই ইউনিয়নের দক্ষিণ ও পূর্ব দক্ষিণের অনেকগুলো গ্রামের পাশ দিয়ে বহে চলেছে সিলেটের ঐতিহ্যবাহী কুশিয়ারা নদী । ইউনিয়নের অবস্থান ঐতিহ্যবাহী নদী উত্তর দক্ষিণ পারজুড়ে রয়েছে ।
আফগান ওয়্যারলেস

আফগান ওয়্যারলেস কমিউনিকেশন কোম্পানি, সাধারণভাবে বলা হয় আফগান ওয়্যারলেস অথবা এডবলুসিসি হল আফগানিস্তানের প্রথম ওয়্যারলেস কমিউনিকেশন্স কোম্পানি। আফগান ওয়্যারলেস ১৯৯৮ খ্রিষ্টাব্দে প্রতিষ্ঠিত হয়। এটা প্রধানত আফগানিস্তানের রাজধানী কাবুলভিত্তিক একটা প্রতিষ্ঠান, ঐ অঞ্চলেই যাদের বড় বড় কার্যালয় অবস্থিত। এই কোম্পানি টেলিফোন সিস্টেমস ইন্টারন্যাশনালের ভর্তুকিতে কাজকর্ম চালায়, যে প্রতিষ্ঠান হল বায়ত গোষ্ঠী এবং যোগাযোগ মন্ত্রণালয়ের মধ্যে যৌথ উদ্যোগে পরিচালিত। আফগান ওয়্যারলেস ২০১৭ খ্রিষ্টাব্দে আফগানিস্তানে প্রথম ফোর-জি এলটিই (টেলিকমিউনিকেশন) নেটওয়র্ক পরিসেবা চালু করে, যে পরিসেবায় এই কোম্পানি এদেশে সবচেয়ে বড় বেসরকারি নিয়োগকারী হিসেবে পরিগণিত হয়েছে। বর্তমানে এই কোম্পানির প্রায় পঞ্চাশ লক্ষের মতো গ্রাহক রয়েছে এবং এরা আফগানিস্তানের সব প্রদেশেই পরিসেবা দিয়ে যাচ্ছে।
১৯৯৮ খ্রিষ্টাব্দে আফগান-মার্কিন টেলিকমিউনিকেশন্স প্রতিষ্ঠান এহসান বায়ত আফগানিস্তানের তালিবান সরকারের কাছ থেকে যোগাযোগ মন্ত্রণালয়ের, যৌথ উদ্যোগে কোম্পানি খোলার জন্যে আলাদাভাবে অনুমতি লাভ করে, যাতে ২০ শতাংশ মালিকানা দেওয়া হয়। এই চুক্তির জন্যে বিনিয়োগকারীদের দ্বারা মার্কিন যুক্তরাষ্ট্র, ব্রিটেন, এবং সুইডেন থেকে শলাপরামর্শ করা হয়েছিল। আফগান ওয়্যারলেস কমিউনিকেশন্স কোম্পানি, অথবা এডবলুসিসি, প্রতিষ্ঠিত হয়েছিল টেলিফোন সিস্টেমস ইন্টারন্যাশনালের ভর্তুকিযুক্ত সংস্থা হিসেবে এবং আর্থিক সহায়তা দিয়েছিল ব্রিটিশ শিল্পপতিদ্বয় স্টুয়ার্ট বেন্থাম এবং লর্ড মাইকেল সিসিল। ১৯৯৯ খ্রিষ্টাব্দের জুন মাসে তালিবানি অনুমতিপ্রাপ্ত আফগান ওয়্যারলেস আফগানিস্তানে একটা ১৫ বছরের একচেটিয়া মোবাইল পরিসেবার বরাত পায় এবং এক বছরের মধ্যেই আফগান ওয়্যারলেস আফগানিস্তানে আন্তর্জাতিক কলিংয়ের কোড পুনরায় দিতে সমর্থ হয়েছিল। ১৯৯৯ এবং ২০০০ সালে এই কোম্পানি দেশের পুরোনো হাতে চালানো টেলিফোন সুইচবোর্ড, যেটা যুগ যুগ ধরে ভরসা ছিল তার বদলে কাবুল এবং কান্দাহার শহরে ডিজিটাল টেলিফোন এক্সচেঞ্জ তৈরি করেছে।
যদিও ২০০১ খ্রিস্টাব্দে একটা মার্কিন আক্রমণে তালিবানরা ক্ষমতাচ্যুত হয়েছিল, তা সত্ত্বেও আফগান ওয়্যারলেস প্রথম অনুমোদিত কোম্পানি হিসেবে আফগানিস্তানে জিএসএম ওয়্যারলেস পরিসেবা সরবরাহ করেছিল। সমস্ত বাণিজ্যিক নিষেধাজ্ঞা অতিক্রম করে আফগান ওয়্যারলেস ওয়র্ল্ডকম, টেকোর ওয়্যারলেস সিস্টেমস এবং এয়ারনেট কমিউনিকেশন্স কর্পোরেশনসহ মার্কিন ব্যবসায়ীদের কাছ থেকে টেলিকম প্রযুক্তি এদেশে আমদানি করেছিল। আফগানিস্তানের অন্তর্বর্তী নেতা হামিদ কারজাই ২০০২ খ্রিষ্টাব্দের ৬ এপ্রিল সরকারিভাবে নিউ ইয়র্ক সিটিতে রাষ্ট্রসংঘে আফগান রাষ্ট্রদূতের সঙ্গে টেলিকলের মারফত মোবাইল ফোনে প্রথম কথা বলেন। যখন সাধারণ প্রিপেইড ব্যবস্থায় জনপরিসেবা চলত, তখন টেলিফোন বুথগুলো মোবাইল ফোন দিয়ে সেই অসামর্থ্য সামলে নিত। ২০০২ খ্রিষ্টাব্দের জুনে আফগান ওয়্যারলেস তাদের জিএসএম মোবাইল নেটওয়র্ক উন্নত করার জন্যে নিউজিল্যান্ডের আর্জেন্ট নেটওয়র্ক সংস্থার সঙ্গে চুক্তিবদ্ধ হয়েছিল। ওই বছরেই আর্জেন্ট নেটওয়ার্ক মোবাইল নেটওয়ার্কের বিলিং সিস্টেমও উন্নত করেছিল এবং এদেশে নবাগত রোশন কোম্পানির মতো সংস্থার সঙ্গে প্রতিযোগিতার ক্ষেত্র প্রস্তুত করেছিল।
ইরানের শিক্ষাব্যবস্থা

ইরানের শিক্ষাব্যবস্থা, কিন্ডারগার্ডেন থেকে দ্বাদশ শ্রেণী (কে-১২) এবং উচ্চশিক্ষা, এই দুইভাগে বিভক্ত। কে-১২ শিক্ষা, ইরানের শিক্ষা মন্ত্রণালয়ের অধীনে, অন্যদিকে উচ্চশিক্ষার অংশটি বিজ্ঞান ও প্রযুক্তি মন্ত্রণালয় এবং স্বাস্থ্য ও চিকিৎসা মন্ত্রণালয়ের অধীনে। সেপ্টেম্বর ২০১৫ সালে, ইরানে প্রাপ্তবয়স্কদরে স্বাক্ষরতার হার ছিল ৯৩ শতাংশ। ২০০৮ সালে, এই হার ছিল ৮৫ শতাংশ। ২০০৭ সালে ইরানে দৈহিক পরিশ্রম দিয়ে অর্থ উপার্জন এবং মেধা দিয়ে অর্থ উপার্জন করা মানুষের অনুপাত ছিল ১০.২ শতাংশ।
ইরানের প্রাথমিক বিদ্যালয়ে ("Dabestân دبستان") ৬ বছরের শিশুদের ভর্তি করানো হয়। এই স্তরে প্রতিটি শিশুকে ছয় বছর পাঠদান করা হয়। প্রথম ৩ বছরের সময়কে বলা হয় মধ্য বিদ্যালয় এবং পরের ৩ বছরকে উচ্চ বিদ্যালয় ("Dabirestân دوره دوم دبیرستان")। উচ্চ বিদ্যালয়ের পাঠ্যসূচী তত্ত্বীয়, প্রযুক্তিগতসহ আরো কয়েক ভাগে বিভক্ত। উচ্চ বিদ্যালয়ের স্তরটি আবশ্যিক নয়। এর পরের ধাপে শিক্ষার্থীদের বিশ্ববিদ্যালয়ে ভর্তির জন্য অবশ্যই একটি উচ্চ বিদ্যালয়ের ডিপ্লোমা থাকতে হবে এবং ইরানি বিশ্ববিদ্যালয় প্রবেশিকা পরীক্ষায় ("Konkur کنکور") উত্তীর্ণ হতে হবে। যেটি ফ্রান্সের ব্যাচেলর পরীক্ষার সমতূল্য।
ইরানে উচ্চশিক্ষার জন্য বিশ্ববিদ্যালয়, প্রযুক্তি ইনস্টিটিউট, চিকিৎসা বিদ্যালয় এবং কমিউনিটি কলেজ রয়েছে। উচ্চশিক্ষার স্তরটি নানান ডিপ্লোমায় বিভক্ত, "ফগ-ই-ডিপ্লম" বা "কারদানি" উচ্চশিক্ষার দুই বছর পর প্রদান করা হয়, "কারশেনাশি" (লাইসেন্স নামেও পরিচিত) চার বছর পর প্রদান করা হয় (ব্যচেলর ডিগ্রি), "কারশেনাসি-ইয়ে এরশাদ" দুই বছর পড়াশোনার পর প্রদান করা হয় (মাস্টার ডিগ্রি)। এরও পরে পিএইচডি করার জন্য শিক্ষার্থীদের আরো একটি পরীক্ষা দিতে হয়।
ইরানের অর্থনীতিতে শিক্ষার ব্যাপারে নানান পদক্ষেপ রয়েছে। বিশেষ করে প্রতিটি স্তরে শিক্ষার উন্নয়ন, পাঠ্যসূচির সংস্কার এবং বৃত্তিমূলক শিক্ষায় সঠিক বিষয়ে পড়ানোর ব্যবস্থা করা।
২০১২ সালের শিক্ষা সংস্কার পরিকল্পনায় বিশ্ববিদ্যালয়ের ভর্তির পূর্বের বছরকে বাড়িয়ে দুই বছর করা হয়েছে। প্রতিটি শিক্ষার্থী প্রাথমিক বিদ্যালয়ের প্রথম তিন বছর একই শিক্ষকের অধীনে থাকবে। গণিত এবং মুখস্থ বিদ্যার পরিবর্তে গবেষণা, জ্ঞান আহরণ এবং প্রশ্নের মাধ্যমে শিক্ষার্থীরা পড়াশোনা করে। নতুন পদ্ধতিতে, শিক্ষক শুধু মাত্র পড়াবেন না, একই সাথে তিনি শিক্ষার্থীদের সুবিধা-অসুবিধা ও দিক নির্দেশনাও দেবেন।
ইরানে শিক্ষকদের পড়ানোর জন্য বিশেষভাবে শিক্ষাদান করার একমাত্র বিশ্ববিদ্যালয় ফারহাঙ্গিয়ান বিশ্ববিদ্যালয়। এটি শিক্ষা মন্ত্রনালয়ের অধীনে। শিক্ষক প্রশিক্ষণ কেন্দ্রে প্রাথমিক বিদ্যালয়, প্রাথমিক স্তরসমূহের শিক্ষকদের শিক্ষা দান করা হয়। এই প্রশিক্ষণকেন্দ্রগুলো শিক্ষকদের চার বছরের জন্য বিএ বা বিএস ডিগ্রি প্রদান করে। প্রতিটি শিক্ষক প্রশিক্ষণ কেন্দ্রে ভর্তি হওয়ার জন্য কমপক্ষে উচ্চ বিদ্যালয়ের ডিপ্লোমা থাকতে হয়, একটি ভর্তি পরীক্ষার মাধ্যমে আবেদনকারীরা এই প্রশিক্ষণ কেন্দ্রগুলোতে ভর্তি হতে পারে।
ফারহাঙ্গিয়ান বিশ্ববিদ্যালয়ের অধীনে প্রায় ৯৮টি শিক্ষক প্রশিক্ষণ কেন্দ্র রয়েছে।
মিউজিক অন কনসোল

মিউজিক অন কনসোল ( বা MOC) হলো গ্নু/লিনাক্স বা ইউনিক্স সিস্টেমের জন্যে এনকার্সেস-ভিত্তিক কনসোল অডিও প্লেয়ার। মূলত ডামিয়ান পিটরাস এটি লেখেন এবং বর্তমানে এর সার্বিক তত্ত্বাবধানে আছেন জন ফিৎসগ্যারাল্ড। এটি পাওয়ারফুল এবং সহজে ব্যবহারযোগ্য হওয়ার কথা মাথায় রেখেই ডিজাইন করা হয়েছে, যার ইন্টারফেস মিডনাইট কমান্ডার কনসোল ফাইল ম্যানেজার কর্তৃক প্রভাবিত। ডিফল্ট ইন্টারফেস লেআউট বাম প্যানে ফাইল তালিকা এবং ডানে প্লেতালিকা নিয়ে গঠিত। এটি স্বনির্ধারিত কীবাইন্ডিং, কালার স্কিম ও ইন্টারফেস লেআউট সহযোগে কনফিগারেবল। মিউজিক অন কনসোল বেশ কিছু থিম নিয়ে আসে, যা টেক্সট ফাইলে সংজ্ঞায়িত থাকে এবং নতুন লেআউট গঠনে যা পরিবর্তন করা যায়। এটি অ্যানভান্সড লিনাক্স সাউন্ড স্থাপত্য বা এএলএসএ, ওপেন সাউন্ড ব্যবস্থা বা ওএসএস অথবা জ্যাক অফিও কানেকশন কিট বা জ্যাক আউটপুট সমর্থন করে।
সমির্থিত ফাইল ফরম্যাটের মধ্যে রয়েছে: স্মপি৩, ওজিজি ভরবিস, ফ্লাক, মিউজপ্যাক, স্পিক্স, ডব্লিউএভি(এবং libsndfile কর্তৃক সমর্থিত অন্যান্য কম জনপ্রিয় ফরম্যাটও সমর্থন করে), মোড, ওয়াবপ্যাক, এএসি, এসআইডি, এমআডিআই। উপরন্তু, FFMpeg অথবা Libav কর্তৃক রিকোগনাইজড সব অডিও ফরম্যাটই সমর্থন করে। নতুন ফরম্যাট সমর্থন উন্নয়ানাধীন রয়েছে। ইন্টারনেট স্ট্রিম সমর্থনও রয়েছে।
মিউজিক অন কনসোলের একটি একক প্লেলিস্ট (যেটি m3u ফরম্যাটে স্পংরক্ষণ করা যায়) ও 'মিউজিক ডিরেক্টরি'-এর শারণা আছে গবে মেটাডাটা সংরক্ষণের কোন লাইব্রেরি ফাইল নেই। তার বদলে এ তথ্যগুলো ট্যাগ থেকে ফাইলগুলো নিজেদের দ্বারা বা ট্যাগ ক্যাশে থেকে রিড করা হয়, হয় প্রবেশের নয় অবসর সিপিইউ সময়ে। যদি প্লেলিস্টের বিস্তৃত m3u তথ্য থাক্স, তাও পড়া হবে। যদি প্লেলিস্ট সংরক্ষণ করা হয়, যেকোন পঠিত মেটাডাটা সংরক্ষিত হবে।
এর টেক্সট-অনলি প্রকৃতি খুব কম সিস্টেম রিসোর্স ব্যবহার করে এবং এটি একটি ভিন্ন থ্রেডে একটি আউটপুট বাফার ব্যবহার করে যাতে উচ্চ সিস্টেম লোডের সম্মুখীন না হয়ে অবিরত প্লেব্যাক চালু রাখা যায়। সাধারণত প্রোগ্রাম থেকে বের হলে এটি শুধুমাত্র ইন্টারফেসটিই বন্ধ করে করে, প্রোগ্রামটি নিজেকে ডেমোনাইজ করে যাতে করে পেছনে অডিও চলতে থাকে। 
এই ক্লায়েন্ট/সার্ভার স্থাপত্য মিউজিক প্লেয়ার ডেয়মন এবং এক্সএমএমএস২-এর মত, তবে মিউজিক অন কনসোল নেটওয়ার্কের মাধ্যমে প্রবেশযোগ্য নয় এবং বিকল্প ক্লায়েন্টের সাথে যোগাযোগ করতে কোন উন্মুক্ত এপিআই নেই। এর সুবিধা, অসুবিধা দুটোই রয়েছে, যখন মিউজিক অন কনসোল দূরবর্তী গ্রাফিক্যাল ক্লায়েন্ট দ্বারা নিয়ন্ত্রণ করা যায় না, এটি পুরো ফাইল ব্যবস্থা নিরাপদভাবে র‍্যাঞ্জ করা যায়।
কিউটি ইউটিলিটি moc-এর সাথে সংঘর্ষের কারণে মিউজিক অন কনসোল প্লেয়ারের এই বাইনারিটির নাম রাখা হয়েছে mocp।
ফারাহ পাহলভি

ফারাহ পাহলভি, বিবাহ-পূর্ব দিবা (; জন্ম ১৪ অক্টোবর ১৯৩৮) ছিলেন ইরানি স্থপতি, শিল্পী এবং মুসলিম সংস্কারক, যিনি ইরানের পাহলভি রাজবংশের নির্বাসিত "শাহবানু" (সম্রাজ্ঞী) এবং ইরানের শাহ মোহাম্মদ রেজা পাহলভির তৃতীয় স্ত্রী।
ফারাহ দিবা ১৪ অক্টোবর ১৯৩৮ সালে ইরানের তেহরানে উচ্চ শ্রেণীর পরিবারে জন্ম নেন। তিনি ক্যাপ্টেন সোহরাব দিবা (১৮৯৯-১৯৪৮) এবং তার স্ত্রী ফরিদেহ ঘোটিবির (১৯২০-২০০০) একমাত্র সন্তান। ফারাহের পিতার পরিবার ছিল আজারবাইজান বংশোদ্ভূত ইরানি। সাবেক শাহবানু ফারাহের স্মৃতিচারনে জানা যায়, যে তার পিতার পরিবার আজারবাইজান বংশোদ্ভূত ইরানের অধিবাসী ছিল এবং তার মায়ের পরিবারের ছিল কাস্পিয়ান সাগরের ইরানি উপকূলে লাহিজান থেকে আগত গিলক বংশের।
তার বাবার মাধ্যমে ফারাহ অপেক্ষাকৃত সমৃদ্ধ পরিবার থেকে এসেছিলেন। ১৯ শতকের শেষভাগে, তার পিতামহ রাশিয়ার সেন্ট পিটার্সবার্গে রোমানভ আদালতে ইরানি রাষ্ট্রদূত হিসেবে কর্মরত একজন সফল কূটনীতিক ছিলেন। তার পিতা ছিলেন সার্বভৌম ইরানি সশস্ত্র বাহিনীর একজন কর্মকর্তা, যিনি সেন্ট সাইরে ফরাসি সামরিক একাডেমি থেকে স্নাতক সম্পন্ন করেছিলেন।
ফারাহ তার স্মৃতিতে লিখেছেন যে, তার বাবার সাথে তার ঘনিষ্ঠ সম্পর্ক ছিল এবং ১৯৪৮ সালে তার অপ্রত্যাশিত মৃত্যু তাকে গভীরভাবে প্রভাবিত করেছিল। সে সময়ে তার পরিবার কঠিন আর্থিক অবস্থায় ছিল। এই পরিস্থিতিতে, উত্তর তেহরানের বৃহত্তর পারিবারিক ভিলা থেকে তার মা ফরিদহ ঘটবিয়ের ভাইদের অ্যাপার্টমেন্টে যেতে বাধ্য করা হয়।
তরুণ ফারাহ তেহরানের ইতালীয় বিদ্যালয়ে শিক্ষাগ্রহণ করেন, এরপর ষোল বছর বয়স পর্যন্ত তিনি ফরাসি জেইন দি'আর্ক বিদ্যালয়ে চলে যান এবং পরবর্তীতে লিকি রাজি বিদ্যালয়ে শিক্ষা গ্রহণ করেন। শৈশবে ফারাহ একজন ক্রীড়াবিদ হিসেবে তার বিদ্যালয়ের বাস্কেটবল দলের অধিনায়কের দায়িত্ব পালন করেন।
তেহরানের লিকি রাজির পাঠ শেষে, স্থাপত্যের প্রতি আগ্রহের কারণে ফারাহ প্যারিসের ইকোলে স্পেসিয়াল ডি আর্কিটেকচারে যোগ দেন, যেখানে তিনি ফরাসি স্বাস্থ্যবিজ্ঞানী আলবার্ট বেসনের শিক্ষার্থী ছিলেন।
সে সময়ে বিদেশে অধ্যয়নরত অনেক ইরানি শিক্ষার্থী রাষ্ট্র আনুদানের উপর নির্ভরশীল ছিল। অতএব, যখন শাহ রাষ্ট্রের প্রধান হিসেবে বিদেশে আনুষ্ঠানিক সফরে যেতেন, তিনি প্রায়ই স্থানীয় নির্বাচিত ইরানি শিক্ষার্থীদের সাথে সাক্ষাত করতেন। ১৯৫২ সালে, প্যারিসের ইরানি দূতাবাসে এমন এক বৈঠকের সময় সেই প্রথম ফারাহ দিবাকে মোহাম্মদ রেজা পাহলভির কাছে উপস্থাপন করা হয়েছিল।
১৯৫৯ সালের গ্রীষ্মে ফারাহ তেহরানে ফিরে আসার পর, শাহের কন্যা রাজকন্যা শাহনাজ পাহলভির পূর্বপরিকল্পিত আয়োজনে মোহাম্মদ রেজা পাহলভি এবং ফারাহ দিবা এক আনুষ্ঠানিক নৃত্যে আংশ নেন।
১৯৫৯ সালের ২৩ নভেম্বর এই দম্পতি তাদের বাগদান ঘোষণা করেন।
১৯৫৯ সালের ২০ ডিসেম্বর, ফারাহ দিবা ২১ বছর বয়সে শাহ মোহাম্মদ রেজা পাহলভিকে বিয়ে করেন। ইরানের তরুণী রানী (সে সময় তিনি আড়ম্বরপূর্ণ ছিলেন) ছিলেন অনেকের কৌতুহলের বিষয় এবং তার বিয়ের ঘটনা বিশ্বব্যাপী মনোযোগ আকর্ষণ করেছিলেন। তার গাউন ইভস সেন্ট লরেন্ট দ্বারা ডিজাইন করা হয়েছিল, যিনি তারপর দিওর-এর ডিজাইনার হয়েছিলেন এবং ফারাহ নতুন অনুমোদিত নূর-উল-আইন হীরক (আলোর চোখ) টায়রা পরেছিলেন।
এই দম্পতির চার সন্তান:
|-
রাইনার মারিয়া রিলকে

রাইনের মারিয়া রিলকে (, ৪ঠা ডিসেম্বর ১৮৭৫ - ২৯শে ডিসেম্বর ১৯২৬) বিখ্যাত জার্মান কবি ও ঔপন্যাসিক। রাইনের মারিয়া রিলকের পুরো নাম রেনে কার্ল উইলহেম জোহান জোসেফ মারিয়া রিলকে। তার লেখা কবিতা এবং গদ্য উভয়ই গীতিময়। একটা মিস্টিক বা রহস্যময় আঙ্গিক রিলকের লেখার বিশেষ বৈশিষ্ট্য। এলিয়টের মতোই তার বেশিরভাগ লেখাতে নিঃসঙ্গতা ও উদ্বিগ্নতা গ্রাস করেছে। সৃষ্টির মধ্যে অস্তিত্ত্বের এই টানাপোড়েনই তাকে যথার্থ আধুনিক কবি করে তুলেছে।
রিলকে বর্তমান চেক প্রজাতন্ত্রের প্রাগ শহরে জন্মগ্রহণ করেন। তার ছোটোবেলাটা খুব সুখের ছিল না। বাবা জোসেফ রিলকে সেনাবাহিনীর চাকরি ছাড়ার পর রেলওয়ে অফিসার হন। মা সোফিয়ার সঙ্গেই রিলকের ছোটোবেলার বেশিরভাগ সময়টা কেটেছে। রিলকের জন্মের আগেই তার মায়ের প্রথম কন্যাসন্তান মারা যায়। সেই শোক ভুলতে না পেরেই তার মা তাকে মেয়েদের পোশাক পরিয়ে রাখতেন। বাবা মায়ের বিবাহবিচ্ছেদের পরে তাকে জোর করে মিলিটারি অ্যাকাডেমিতে পাঠানো হয়। ১৮৮৬ থেকে ১৮৯৫ পর্যন্ত সেখানে থাকার পর অসুস্থতার জন্য অ্যাকাডেমি ছেড়ে দেন। ১৮৯৫ সালে তিনি বিশ্ববিদ্যালয় প্রবেশিকা পরীক্ষা পাস করেন। ১৮৯৬ পর্যন্ত তিনি সাহিত্য শিল্প ইতিহাস ও দর্শন নিয়ে প্রাগ ও মিউনিখে পড়াশোনা করেন।
রাইনের মারিয়া রিলকে তার 'দুইনো এলিজি'কাব্যের জন্য বিখ্যাত হলেও জার্মান ও ফরাসি ভাষায় তিনি বহু কবিতা ও গদ্য লিখে গেছেন। "Das Stunden-Buch" ("ঘণ্টার বই") (১৯০৫) হল তিনটি কবিতার সম্পূর্ণ সংকলন। বিশ শতকের গোড়ার দিকে রাশিয়ায় ভ্রমণকালে সেন্ট ফ্রান্সিস ও খ্রিশ্চান ধর্মের ঈশ্বরবিশ্বাস নিয়ে কবিতাগুলি লেখা।
"Die Aufzeichnungen des Malte Laurids" ("মাল্ট লরিডস ব্রিজের নোটবুক") (১৯১০) জার্মান ভাষায় লেখা রিলকের একমাত্র আত্মজৈবনিক ধাঁচের উপন্যাস। "যৌবনে লেখা বইগুলিতে রিলকে বারবার নিঃসঙ্গতার প্রসঙ্গে ফিরে আসছেন,'মাল্টে'তে তা গম্ভীর ও ভারি হয়ে ঝুলে আছে বাংলাদেশের শ্রাবণ মাসে মেঘাছন্ন, বৃষ্টিহীন আকাশের মতো। কিন্তু যে-নিঃসঙ্গতাশ মাল্টে ছিলো পীড়িত, রিলকে তাকে ঐশ্বর্যে রূপান্তরিত করেন।"
১৯১২ সাল থেকে কাউন্টেস মারি ভন থার্ন এর অতিথি হয়ে দুইনো ক্যাসল এ থাকতে শুরু করেন। ১৯১২ থেকে ১৯২২ এই সময়েই তিনি তার বিখ্যাত এলিজিগুলো লেখেন। মাঝে প্রথম বিশ্বযুদ্ধ চলাকালে অবসাদগ্রস্ত হয়ে কয়েকবছর লেখা বন্ধ রাখেন। এলিজিগুলোর গীতিকাব্যময়তা ও মিস্টিসিজমের পাশাপাশি অস্তিত্ত্বের টানাপোড়েন একটি বিশেষ বৈশিষ্ট্য হয়ে উঠেছে।রিলকে ইম্প্রেশনিস্ট কবি,তাই খ্রিশ্চান ধর্ম ও বিশ্বাস নিয়ে প্রতীকী দৃষ্টিভঙ্গি কবিতাগুলোর বিশেষত্ব।
ইয়াঙ্গুন অঞ্চল

ইয়াঙ্গুন অঞ্চল (, ; পূর্বে রেঙ্গুন বিভাগ এবং ইয়াংন বিভাগ) মিয়ানমারের একটি প্রশাসনিক অঞ্চল। এটি নিম্ন মিয়ানমারের অন্তর্গত। অঞ্চলটির উত্তর এবং পূর্ব দিকে বাগ অঞ্চলের সঙ্গে সীমানা রয়েছে, দক্ষিণে মার্তাবান উপসাগর এবং পশ্চিমে আয়েয়ারওয়াদি অঞ্চলের সঙ্গে সীমানা রয়েছে। ইয়াঙ্গুন অঞ্চলের রাজধানী শহর ইয়াঙ্গুন দেশের জাতীয় রাজধানী এবং দেশের বৃহত্তম শহর। এই অঞ্চলের অন্যান্য গুরুত্বপূর্ণ শহর থানলিন এবং টোয়েন্টি। বিভাগটি দেশের সবচেয়ে উন্নত অঞ্চল এবং প্রধান আন্তর্জাতিক প্রবেশদ্বার। বিভাগটির মোট আয়োতন ১০,১৭০ বর্গ কিমি (৩,৯৩০ বর্গ মাইল)।
অঞ্চল ঐতিহাসিকভাবে মোক জাতি দ্বারা জনবহুল ছিল। রাজনৈতিকভাবে এলাকাটি ১০৫৭ সালের পূর্বে মোক রাজ্যের রাজধানী দ্বারা নিয়ন্ত্রিত হয়েছিল এবং ১০৫৭ সালের পরে উত্তর থেকে বার্মা রাজ্য দ্বারা নিয়ন্ত্রিত হত। ১৩তম থেকে ১৬তম শতাব্দীতে (১২৮৭-১৫৩৯) এবং ১৮ শতকে সংক্ষিপ্ত সময়ের (১৭৪০-৫৭) জন্য অঞ্চলটির নিয়ন্ত্রণ বাগ-ভিত্তিক মোক রাজ্যের কাছে ফিরে আসে। ১৫৯৯ থেকে ১৬১৩ সাল পর্যন্ত থানলিন (সিরিয়াম) এবং পার্শ্ববর্তী এলাকা পর্তুগিজদের নিয়ন্ত্রণে ছিল।
শতবছর ধরে থানলিন ১৮শ শতাব্দীর মাঝামাঝি সময় পর্যন্ত নিন্ম মিয়ানমারের সবচেয়ে গুরুত্বপূর্ণ বন্দর নগরী ছিল, যখন রাজা আলাউংপায়া দাগোন নামে শায়েদোডাগন প্যাগোডা কাছে নদীর তীরে একটি ছোট গ্রাম গড়ে তোলার জন্য করতে বেছে নিয়েছিলেন।
ব্রিটিশরা প্রথমে প্রথম অ্যাংলো-বার্মিজ যুদ্ধে (১৮২৪-২৬) ইয়াঙ্গুনকে অধিগ্রহণ করে নিয়েছিল। কিন্তু যুদ্ধের পর বার্মিজ প্রশাসনের কাছে ব্রিটিশরা ইয়াঙ্গুন এলাকাটি ফিরিয়ে দেয়। ১৮২৫ সালের দ্বিতীয় অ্যাংলো-বার্মিজ যুদ্ধে ব্রিটিশরা ইয়াঙ্গুন এবং নিম্ন মিয়ানমারের সমস্ত অঞ্চল দখল করে এবং পরবর্তীকালে ইয়াঙ্গুনকে ব্রিটিশ বার্মার বাণিজ্যিক ও রাজনৈতিক কেন্দ্র হিসেবে রূপান্তরিত করে। ইয়াঙ্গুন ব্রিটিশ বার্মা এবং হানতাওয়াদি প্রদেশের রাজধানী ছিল, যা আজকের ইয়াঙ্গুন ও ব্যাগ অঞ্চল দ্বারা আচ্ছাদিত। ব্রিটিশরা শ্রমিক ও সরকারি কর্মচারী হিসাবে কাজ করার জন্য অনেক ভারতীয়দের এখানে এনেছিল। ১৯৩০-এর দশকে ভারতীয়রা ইয়াঙ্গুন শহরের অর্ধেক জনসংখ্যা গঠন করেছিল এবং সেই সময়ে শহরটির মোট জনংখ্যার মাত্র এক-তৃতীয়াংশ বামার (বর্মি) ছিল।
ইয়াঙ্গুন অঞ্চলে ৪টি জেলা ও ৪৪ শহর রয়েছে। ৪৪টি শহরের মধ্যে ইয়াঙ্গুন শহরসহ ৩৩টি শহরতলি অন্তর্ভুক্ত।
বামার, রাখাইন, কারেন এবং মক জনগোষ্ঠীর অধিকাংশই এই অঞ্চলের সংখ্যাগরিষ্ঠ জাতিগোষ্ঠী তৈরি করে। বিভাগতে বিশাল সংখ্যক চীনা ও দক্ষিণ এশিয়ার অধিবাসীও বসবাস করে। বেশিরভাগ অধিবাসী থেরভাদ বৌদ্ধ, মুসলমান, খ্রিস্টান এবং হিন্দু ধর্ম অনুসরণ করে। ২০১৪ সালের আদমশুমারি অনুসারে, ইয়াঙ্গুন অঞ্চলের জনসংখ্যা ৭.৩৬ মিলিয়ন। বর্মী এই অঞ্চলের প্রাথমিক ভাষা যা বার্মীজসহ সকল জাতিগোষ্ঠী দ্বারা ব্যবহৃত হয়। ইয়াঙ্গুনের শহুরে অভিজাতদের মধ্যে ইংরেজি দ্বিতীয় প্রধান ভাষা।
পুরুষ হকি বিশ্বকাপ

পুরুষ হকি বিশ্বকাপ হচ্ছে সর্বোচ্চ স্তরের আন্তর্জাতিক ফিল্ড হকি প্রতিযোগিতা। ১৯৭১ সালে এটি শুরু হয়। প্রতি চার বছর অন্তর এই প্রতিযোগিতাটি অনুষ্ঠিত হয়। পাকিস্তান ৪ বার জিতে সবচেয়ে সফল দল। নেদারল্যান্ডস, অস্ট্রেলিয়া উভয়ে ৩ বার করে জিতেছে। এটি আন্তর্জাতিক হকি ফেডারেশন কর্তৃক পরিচালিত হয়।
হকি বিশ্বকাপের প্রথম ধারণা করেছিলেন পাকিস্তানের এয়ার মার্শাল নুর খান। "ওয়ার্ল্ড হকি" ম্যাগাজিনের প্রথম সম্পাদক প্যাট্রিক রাউলির মাধ্যমে তিনি এফআইএইচ-এর কাছে তার ধারণার প্রস্তাব করেছিলেন। তাদের ধারণাটি ২৬ অক্টোবর ১৯৬৯ তারিখে অনুমোদিত হয় এবং ১২ এপ্রিল ১৯৭০ সালে ব্রাসেলসে এক সভায় এফআইএইচ কাউন্সিল কর্তৃক গৃহীত হয়। এফআইএইচ সিদ্ধান্ত নেয় যে উদ্বোধনী বিশ্বকাপ ১৯৭১ সালের অক্টোবরে পাকিস্তানে অনুষ্ঠিত হবে।
যাইহোক, রাজনৈতিক সমস্যাগুলি সেই প্রথম প্রতিযোগিতা পাকিস্তানে খেলা থেকে বাধা দেবে। বাংলাদেশের স্বাধীনতা যুদ্ধের সময় এফআইএইচ অসাবধানতাবশত পাকিস্তানে প্রথম বিশ্বকাপ আয়োজনের সময়সূচী নির্ধারণ করেছিল। উপরন্তু, মাত্র ছয় বছর আগে পাকিস্তান ও ভারত একে অপরের সাথে যুদ্ধে লিপ্ত ছিল। পাকিস্তান ভারতকে টুর্নামেন্টে প্রতিদ্বন্দ্বিতার জন্য আমন্ত্রণ জানালে একটি সংকট দেখা দেয়। ক্রিকেটার আবদুল হাফিজ কারদারের নেতৃত্বে পাকিস্তানিরা হকি বিশ্বকাপে ভারতের অংশগ্রহণের বিরুদ্ধে প্রতিবাদ জানায়।
পাকিস্তান এবং ভারতের মধ্যে তীব্র রাজনৈতিক আবহাওয়ার পরিপ্রেক্ষিতে, এফআইএইচ টুর্নামেন্টটি অন্যত্র সরানোর সিদ্ধান্ত নিয়েছে। ১৯৭১ সালের মার্চ মাসে, কাকতালীয়ভাবে একই মাসে বাংলাদেশ পাকিস্তানের থেকে স্বাধীনতা ঘোষণা করে, এফআইএইচ প্রথম হকি বিশ্বকাপকে স্পেনের বার্সেলোনার রয়্যাল পোলো ক্লাব গ্রাউন্ডে স্থানান্তর করার সিদ্ধান্ত নেয়, যা একটি নিরপেক্ষ এবং শান্তিপূর্ণ ইউরোপীয় সাইট হিসাবে বিবেচিত হয়েছিল।
এফআইএইচ প্রতিযোগিতার আকারের উপর কোন প্রয়োজনীয়তা বা সীমাবদ্ধতা নির্ধারণ করেনি। ১৯৭১ কাপে মাত্র দশটি দেশ অন্তর্ভুক্ত ছিল, সবচেয়ে ছোট বিশ্বকাপ। ১৯৭৮ কাপে চৌদ্দটি দেশ ছিল। ২০০২, ২০১৮ এবং ২০২৩ কাপে ষোলটি দেশ ছিল। বাকি ১০টি বিশ্বকাপে ১২টি দেশ অংশ নিয়েছে।
প্রথম তিনটি টুর্নামেন্ট প্রতি দুই বছর অন্তর অনুষ্ঠিত হয়। ১৯৭৮ কাপ ছিল একমাত্র টুর্নামেন্ট যা আগের আসর থেকে তিন বছর পর অনুষ্ঠিত হয়েছিল। গ্রীষ্মকালীন অলিম্পিক হকি প্রতিযোগিতার মধ্যে এটি অর্ধেক পথ ছিল এবং সেভাবেই অব্যাহত রয়েছে। অন্য কথায়, তখন থেকে প্রতি চার বছর পরপর এই টুর্নামেন্ট অনুষ্ঠিত হয়ে আসছে।
হকি বিশ্বকাপের ট্রফিটি ডিজাইন করেছিলেন বশির মুজিদ এবং তৈরি করেছিল পাকিস্তান সেনাবাহিনী। ২৭ মার্চ ১৯৭১-এ, ব্রাসেলস-এ, বেলজিয়ামে পাকিস্তানের রাষ্ট্রদূত এইচ.ই. মাসুদ আনুষ্ঠানিকভাবে এফআইএইচ প্রেসিডেন্ট রেনে ফ্রাঙ্কের কাছে ট্রফিটি তুলে দেন। ট্রফিটি একটি জটিল ফুলের নকশা সহ একটি রূপালী কাপ নিয়ে গঠিত, যা বিশ্বের একটি গ্লোব দ্বারা রূপালী এবং সোনার দ্বারা মাউন্ট করা হয়েছে, হাতির দাঁত দিয়ে তৈরী একটি উচ্চ ব্লেড বেসে স্থাপন করা হয়েছে। এর শীর্ষে রয়েছে একটি মডেল হকি স্টিক এবং বল। এর ভিত্তি ছাড়া, ট্রফিটি উঁচুতে দাঁড়িয়ে আছে। বেস সহ, ট্রফি দাঁড়ায় । এটির ওজন , সোনার সহ, রূপার, হাতির দাঁতের এবং সেগুন।
যোগ্যতা অর্জন পর্যায়টি ১৯৭৭ সাল থেকে হকি বিশ্বকাপের একটি অংশ। সমস্ত অংশগ্রহণকারী দল যোগ্যতা রাউন্ডে খেলে। দলগুলিকে দুই বা ততোধিক পুলে বিভক্ত করা হয় এবং তারা চূড়ান্ত টুর্নামেন্টে বার্থের জন্য প্রতিদ্বন্দ্বিতা করে। শীর্ষ দুটি দল স্বয়ংক্রিয়ভাবে যোগ্যতা অর্জন করে এবং বাকি স্থানগুলি প্লে-অফে নির্ধারিত হয়।
মুরাসিজ এবং স্কুগ মিডিয়া

মুরাসিজ এবং স্কুগ মিডিয়া (এম এস মিডিয়া) হলো উদ্ভিদের বৃদ্ধি মাধ্যম যা টিস্যু কালচারের জন্য ল্যাবে ব্যবহৃত হয়ে থাকে ৷ ১৯৬২ সালে উদ্ভিদবিজ্ঞানী তোশিয়ো মুরাসিজ এবং ফোক কে স্কুগ এটি আবিষ্কার করেন ৷ এটি বর্তমানে টিস্যু কালচারের জন্য অন্যতম জনপ্রিয় ও বহুল ব্যবহৃত মাধ্যম ৷ এম এস অক্ষরের পরে সংখ্যা দ্বারা মিডিয়াতে সুক্রোজ এর পরিমাণ বোঝানো হয়ে থাকে উদাহরণস্বরূপ এমএসও দ্বারা বোঝানো হয় এই মিডিয়াতে সুক্রোজ নেই অথবা MS20 দ্বারা বোঝানো হয় যে এই মিডিয়াতে প্রতি লিটারে ২০ গ্রাম সুক্রোজ আছে ৷ তাছাড়া এই মিডিয়াতে উপাদানে পরিমাণ পরিমার্জন করে নিয়মিত বিভিন্ন ল্যবে পরিক্ষামূলকভাবে ব্যবহার করা হচ্ছে ৷
এগুলোই এম এস মিডিয়ার প্রধান লবণ উপাদান ৷
শাহনায পাহলভি

রাজকন্যা শাহনায পাহলভি (; জন্ম ২৭ অক্টোবর ১৯৪০) ছিলেন ইরানের রাজকন্যা এবং ইরানের শাহ মোহাম্মদ রেজা পাহলভি এবং তার প্রথম স্ত্রী মিশরের ফৌযিয়া ফুয়াদের প্রথম ও জ্যেষ্ঠ কন্যা। সাম্রাজ্যে আনুষ্ঠানিক ব্যবহারশৈলী অনুযায়ী তাকে "আপনার রাজকীয় মহিমা" সম্মোধন করা হতো।
শাহনায পাহলভি ২৭ অক্টোবর ১৯৪০ সালে ইরানের তেহরানে পাহলভি রাজবংশে জন্ম নেন। তিনি ইরানের সর্বশেষ শাহ মোহাম্মদ রেজা পাহলভির এবং তার প্রথম সম্রাজ্ঞী মিশরের ফৌযিয়া ফুয়াদের প্রথম এবং জ্যেষ্ঠ সন্তান। শাহনায, মাকুটধারী যুবরাজ রেজা পাহলভি, রাজকন্যা ফারাহনায পাহলভি, যুবরাজ ২য় আলি-রেজা পাহলভি এবং রাজকন্যা লেইলা পাহলভির বৈমাত্র ভাইবোন- যারা শাহ এবং তার তৃতীয় স্ত্রী ফারাহ দিবার চার সন্তান।
মিশরের রাজা প্রথম ফুয়াদ তার মাতৃক পিতামহ এবং রানী নাজলি তার মাতৃক মাতামহ ছিলেন; এবং ইরানের রেজা শাহ পাহলভি তার পৈতৃক পিতামহ ও রানী তাদজ অল-মোলোক তার পৈতৃক মাতামহ ছিলেন। তিনি মিশরের রাজা প্রথম ফারুকের ভ্রাতুষ্পুত্রী এবং শেষ মিশরীয় রাজা দ্বিতীয় ফুয়াদের চাচাতো বোন।
শাহনায পাহলভি সুইজারল্যান্ডে শিক্ষা গ্রহণ করেন।
১৯৭৯ সালে ইরানে ইসলামি বিপ্লবের ফলে শাহনায ইরান ত্যাগ করতে বাধ্য হন এবং সুইজারল্যান্ডে চলে যান।
১৯৫৫ সালে জার্মানিতে জেনারেল ফজলুল্লাহ জহেদির পুত্র, তৎকালীন ইরানি পররাষ্ট্রমন্ত্রী আরডেশির জাহেদির সঙ্গে সাক্ষাৎ ঘটে। বছর দুয়েক পর, ১৯৫৭ সালের ১১ অক্টোবর, তেহরানের গোলেস্তান প্রাসাদে শাহনায ১৬ বছর বয়সে আরডেশির জাহেদিকে বিয়ে করেন। জহেদি একবার ইরানি পররাষ্ট্রমন্ত্রী এবং দু'বার (১৯৫৭–৬৪ ও ১৯৭২–৭৯) মার্কিন যুক্তরাষ্ট্রে ইরানি রাষ্ট্রদূত হিসেবে দায়িত্বপ্রাপ্ত ছিলেন। ১৯৫৮ সালের ২ ডিসেম্বর তেহরানে রাজকন্যা জহরা মাহনাজ জহেদি নামে এই দম্পতির একমাত্র কন্যাসন্তানের জন্ম হয়। ১৯৬৪ সালে এই আরডেশির জাহেদির সঙ্গে শাহনাযের বিবাহবিচ্ছেদ ঘটে।
শাহনায পরবর্তীকালে ফেব্রুয়ারি ১৯৭১ সালে প্যারিসের ইরানি দূতাবাসে খসরো জাহানবানিকে বিয়ে করেন। যদিও ২০১৪ সালের এপ্রিল পর্যন্ত জাহানবানির মৃত্যুর আগ পর্যন্ত তাদের বিবাহ স্থায়ী হয়। ১৯৭১ সালের ২০ নভেম্বর, এই দম্পতির এক পুত্রসন্তানের জন্ম হয়, যার নাম কিখোশো জাহানবানি। ১৯৭৩ সালে শাহনাযের প্রথম এবং শাহনায-খসরো দম্পতির দ্বিতীয় সন্তান ফৌযিয়া জাহানবানির জন্ম হয়।
পিতার পাহলভি রাজত্বের সময় শাহনায হোন্ডা বাইসাইকেল ও মোটরসাইকেলের কৃষি উদ্যোগ ও সমাবেশে বিনিয়োগ করেছিলেন।
পাতং

পাতং (থাই: ป่า ตอง) থাইল্যান্ডের ফুকেট প্রদেশের পশ্চিম উপকূলের একটি সমুদ্র সৈকত এবং শহর। এটি ফুকেট দ্বীপের প্রধান পর্যটন কেন্দ্র এবং ফুকেটের নাইটলাইফ এবং কেনাকাটার মধ্যস্থল। ১৯৮০-এর দশকের শেষ দিকে পশ্চিমা পর্যটকদের কাছে সমুদ্র সৈকত হিসেবে পাতং জনপ্রিয় হয়ে উঠেছিল, বিশেষ করে ইউরোপীয়দের কাছে। এখানে প্রচুর পরিমাণে হোটেল ও রিসোর্ট রয়েছে এবং এলাকাটি পর্যটকদের মক্কা হিসেবে পরিণত হয়েছে। পর্যটন স্থান হিসেবে ফুকেট সারাবিশ্বে পরিচিত হলেও পাতং নামটি অনেকের কাছেই অজানা। কিন্তু যারা একবার এই স্থানে গিয়েছেন, পাতং পর্যটনপ্রিয় সেইসব মানুষের কাছে খুবই জনপ্রিয় একটি নাম।
পাতং তার নাইট লাইফ এবং ২,৮৫০ মিটার দৈর্ঘ্যের সমুদ্র সৈকতের জন্য সুপরিচিত 
, যা পাতং-এর পশ্চিম দিকে পুরোটা জুড়ে অবস্থিত। নাইট লাইফ প্রধানত দুটি এলাকায় বিস্তার লাভ করেছে, একটি হল বাংলা রোড এবং অন্যটি হল "প্যারাডাইজ কমপ্লেক্স"। বাংলা রোড প্রধানত সাধারণ মানুষের জন্য এবং প্যারাডাইজ কমপ্লেক্স ‘গে’দের জন্য। উভয় স্থানেই প্রচুর বার, ডীস্কো এবং স্ট্রিপ ক্লাব রয়েছে। থাইল্যান্ডে পতিতাবৃত্তি অবৈধ, কিন্তু ক্ষেত্র ও স্থান বিশেষে আপত্তি করা হয় না, যেমন: পাতং।
২৬শে ডিসেম্বর ২০০৪ সালে, পাতং সমুদ্র সৈকত এবং ফুকেট ও থাইল্যান্ডের পশ্চিম উপকূল বরাবর অন্যান্য অঞ্চলে সালের ভারত মহাসাগরীয় ভূমিকম্পের ফলে সুনামি ঘটেছিল। ঢেউটি সমুদ্র সৈকতের তলদেশে প্রচুর ধ্বংসের সৃষ্টি করে এবং উপকূলীয় এলাকায় ধ্বংসযজ্ঞের কারণ হয়ে ওঠে। সুনামির ফলে একজন মাত্র নারী সিফ্রন্ট মুদি দোকানের বেসমেন্টে মারা যান। পাতং ফুকেটের সবচেয়ে খারাপ ধ্বংসযজ্ঞের এলাকাগুলোর মধ্যে একটি ছিল, যদিও এই শহরের ধ্বংসাবশেষ খোয়া লাকের মতো খারাপ ছিল না।
২০১৫ সালে পাতং সমুদ্র সৈকতের পানি ফিকাল কলোফর্ম ব্যাকটেরিয়া (এফসিবি) এবং এন্টারোকোকি ব্যাকটেরিয়ার জন্য থাই দূষণ নিয়ন্ত্রণ বিভাগের মান অতিক্রম করে। প্রতি ঘনমিটারে পাঁচ বাথ পৌর জলবিভাজিকা পারিশ্রমিক বা খরচ এড়াতে, অনেক পরিবার তাদের বর্জ্য পানি, খাল ও সমুদ্রের মধ্যে ফেলে দেয়। এছাড়াও পাতং-এর বর্জ্য জল পানি নিষ্কাশন ক্ষমতা খুবই সীমিত। পৌর বর্জ্য নিষ্কাশন কেন্দ্র তার ক্ষমতার ২৮,০০০ ঘন মিটারের প্রায় কাছাকাছি রয়েছে। এটির আপগ্রেড ২০১৮ সালে চালু হবে, যা প্রতিদিন অতিরিক্ত ৯,০০০ ঘন মিটার ক্ষমতা বৃদ্ধি করবে।
কৃষ্ণনাথ কলেজ

কৃষ্ণনাথ কলেজ ভারতের পশ্চিমবঙ্গের রাজ্যের মুর্শিদাবাদ জেলার একটি প্রাচীন ও ঐতিহ্যশালী মহাবিদ্যালয়। এটি বহরমপুর শহরে অবস্থিত।
১৮৫৩ সালে মহারানী স্বর্ণময়ী দেবী তার স্বামী কাশিম বাজারের মহারাজা কৃষ্ণনাথ রায়ের স্মৃতিতে এই কলেজটির প্রতিষ্ঠা করেন। কৃষ্ণনাথ ২৩ বছর বয়েসে বিপুল জমিদারি ও সম্পত্তি লাভ করেছিলেন। তার ইচ্ছা ছিল একটি বৃহৎ শিক্ষাপ্রতিষ্ঠান তৈরী করা। অল্প বয়েসে তিনি মারা গেলে রানী স্বর্নময়ী কলেজ নির্মাণে জমি ও অর্থ দান করেন। যদিও আরো অনেকে দান করেন কলেজ প্রতিষ্ঠায়। সাধারণ মানুষ, নবাব পরিবারের মহিলারা, জমিদার অনেকের দেওয়া অর্থে গড়ে ওঠে এই শিক্ষাপ্রতিষ্ঠান। একদা এখানে রাতে কমার্স ও আইন কলেজ চলত। কমার্স কলেজটি শহরের অন্যত্র স্থানান্তরিত হয়। আইন পাঠ বর্তমানে হয়না। এই কলেজে খ্যাতনামা দার্শনিক আচার্য ব্রজেন্দ্রনাথ শীল অধ্যক্ষ ছিলেন ১০ বছর। অর্থনৈতিক সাবলীলতা ও পঠনপাঠনকে সুচারুরূপে গড়ে তোলার প্রথম কারিগর তিনি। অন্যান্যদের মধ্যে ই এম হুইলার, মনীন্দ্রচন্দ্র নন্দী, রাধাকমল মুখার্জীর নাম করা যায়।
কলেজে ১৫টি বিষয়ে সাম্মানিক স্নাতক এবং ৩টি বিষয়ে স্নাতকোত্তর পড়ানো হয়। যে সব বিষয়ে স্নাতকোত্তর পড়ানো হয় সেগুলি হল শারীরবিদ্যা, রেশমবিদ্যা ও সংস্কৃত।
বড় আলমপুর ইউনিয়ন

বড়আলমপুর ইউনিয়ন বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম ৭নং বড়আলমপুর ইউনিয়ন।
বড়আলমপুর ইউনিয়নের অধীনে মোট ২০টি গ্রাম আছে।।
বড়আলমপুর ইউনিয়নের মোট লোক সংখ্যা: ২২.৬৭৯ জন। পুরুষ: ১১৬৮৫ জন, মহিলা: ১০৯৯৪ জন।।
ইউনিয়নটির বিভিন্ন শিক্ষাপ্রতিষ্ঠানের সংখ্যা নিম্নরূপ— ।
হামবুর্গ বন্দর

হামবুর্গের বন্দর (জার্মান: হ্যামবার্গার হাফেন) জার্মানির হামবুর্গ শহরে এলবে নদীর তীরবর্তী একটি সমুদ্র বন্দর। বন্দরটি উত্তর সাগরে নদীটির মহোনা থেকে ১১০ কিলোমিটার অভ্যান্তরে অবস্থিত।
বন্দরটি জার্মানির গেটওয়ে টু দ্য ওয়ার্ল্ড (টর জুর ওয়েল্ট) নামে অভিহিত হয় এবং এটি রাষ্ট্রের বৃহত্তম বন্দর। টিইইউ পরিবহনের পরিসংখ্যান অনুযায়ী, হামবুর্গ ইউরোপের তৃতীয় ব্যস্ততম বন্দর (রটারডাম ও এন্টওয়ার্পের পরে) এবং বিশ্বের মধ্যে ১৫তম বৃহৎ বন্দর। হামবুর্গের বন্দরের মাধ্যমে ২০১৪ সালে ৯.৭৩ মিলিয়ন টিইইউ (কুড়ি-ফুট সমতুল্য ধারক) পরিচালিত হয়।
বন্দরটি ৭৩.৯৯ বর্গকিমি (৬৪.৮০ বর্গকিমি ব্যবহারযোগ্য) এলাকা জুড়ে বিস্তৃত, এর মধ্যে ৪৩.৩১ বর্গকিমি (৩৪.১২ বর্গকিমি) স্থলভূমি দ্বারা গঠিত। এলচে নদীর শাখাসমূহ স্বাভাবিকভাবে গুদামজাতকরণ ও ট্রান্সশিপমেন্ট সুযোগ-সুবিধা সহ পোর্ট কমপ্লেক্সের জন্য একটি আদর্শ স্থান তৈরি করেছে। এই বিস্তৃত মুক্ত বন্দরটি জার্মান শুল্ক ইউনিয়নে হামবুর্গের যোগদানের পরে প্রতিষ্ঠিত হয়।
হোছনাবাদ লালানগর উচ্চ বিদ্যালয়

হোছনাবাদ লালানগর উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।
প্রতিষ্ঠানটি চট্টগ্রাম জেলার রাঙ্গুনিয়া উপজেলার লালানগর ইউনিয়নে অবস্থিত।
১৯৯০ সালে তৎকালীন বৃহত্তর হোছনাবাদ ইউনিয়নের সাবেক চেয়ারম্যান বিশিষ্ট সমাজকর্মী ও শিক্ষানুরাগী জনাব মোহাম্মদ ইউনুছ তালুকদারের একান্ত উদ্যোগে বিদ্যালয়টি প্রতিষ্ঠা করেন। নিজ নামে এওয়াজ প্রাপ্ত এবং খরিদা ১.১৮ একর ভূমি বিদ্যালয়ের নামে তিনি দান করেন। ১৯৯১ সাল থেকে অষ্টম শ্রেণী পর্যন্ত শিক্ষা কার্যক্রম শুরু হলেও ১৯৯১ সালের ২৯ এপ্রিলের প্রলয়ংকারী ঘূর্ণিঝড়ে শিক্ষা কার্যক্রম সহ বিদ্যালয়ের অবকাঠামোর ব্যাপক ক্ষতি হয়। পরবর্তীতে ১৯৯৪ সালে নবম শ্রেণী পর্যন্ত ভর্তির মাধ্যমে বিদ্যালয়টি নতুনভাবে যাত্রা শুরু করে। পরবর্তী বছরেই বিদ্যালয়টি সরকারিভাবে স্বীকৃতি লাভ করে এবং ১৯৯৭ সালে সর্বপ্রথম এসএসসি পরীক্ষায় অংশগ্রহণ করে।
বিদ্যালয় পরিচালনার জন্য জনাব সিরাজুল করিম বিপ্লব কে সভাপতি করে ১২ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক বাবু বাদল কুমার বড়ুয়া।
বিদ্যালয়ের মূল ভবনটি একটি দ্বিতল ভবন। এতে নয়টি শ্রেণীকক্ষ, প্রধান শিক্ষকের কার্যালয়, সহকারী প্রধান শিক্ষকের কার্যালয়, শিক্ষক মিলনায়তন, বিজ্ঞানাগার, গ্রন্থাগার ও ছাত্রী মিলনায়তন আছে। এছাড়াও বিদ্যালয়ের সামনে একটি খেলার মাঠ রয়েছে।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে চার শতাধিক শিক্ষার্থী এ বিদ্যালয়ে অধ্যয়নরত আছে।
বিগত বছরের পাশের হার ৯৭.৯৬%।
এআরওয়াই নিউজ

এআরওয়াই নিউজ () একটি পাকিস্তান সংবাদ চ্যানেলভিত্তিক চ্যানেল। চ্যানেলটি ২০০৪ সালের ২৬ সেপ্টেম্বর তারিখে উদ্বোধন করা হয়। একটি দ্বিভাষী চ্যানেল হিসেবে ইংরেজি এবং উর্দু ভাষায় সংবাদ পাঠ করা হয়ে থাকে। এটি এআরওয়াই ডিজিটাল নেটওয়ার্ক এর একটি অংশ হিসেবে এআরওয়াই গ্রুপ এর একটি সহোদর হিসেবে প্রতিষ্ঠিত। এআরওয়াই শব্দটি নেওয়া হয়েছে গ্রুপটি মালিক "আব্দুর রাজ্জাক ইয়াকুব" শব্দের নামের প্রথম অক্ষর এর সংক্ষিপ্ত রুপ থেকে।
এআরওয়াই নিউজ ডিশ নেটওয়ার্কের অধিনে মার্কিন যুক্তরাষ্ট্রসহ বিশ্বের অন্যান্য দেশে দেখতে পাওয়া যায়।